Bρυξέλλες, 30.8.2004

COM(2004) 573 τελικό

ΕΚΘΕΣΗ ΤΗΣ ΕΠΙΤΡΟΠΗΣ

ΠΡΟΣΤΑΣΙΑ ΤΩΝ ΟΙΚΟΝΟΜΙΚΩΝ ΣΥΜΦΕΡΟΝΤΩΝ ΤΩΝ ΚΟΙΝΟΤΗΤΩΝ ΚΑΙ ΚΑΤΑΠΟΛΕΜΗΣΗ ΤΗΣ ΑΠΑΤΗΣ - ΕΤΗΣΙΑ ΕΚΘΕΣΗ ΓΙΑ ΤΟ 2003 - {SEC(2004)1058}{SEC(2004)1059} ΠΙΝΑΚΑΣ ΠΕΡΙΕΧΟΜΕΝΩΝ

Tιτλοσ I-οι δραστηριοτητεσ της κοινοτητασ για την προστασια των οικονομικων συμφεροντων των κοινοτητων και την καταπολεμηση της απατησ: μειζονεσ εξελιξεισ κατά τη διαρκεια του 2003 5

1. σφαιρικη πολιτικη καταπολεμησησ της απατησ 5

1.1. Σφαιρική αξιολόγηση των μέτρων που ελήφθησαν από την Κοινότητα στον τομέα των Διαρθρωτικών Ταμείων. 5

1.2. Οι εργασίες της Task Force Είσπραξη στον τομέα·του ΕΓΤΠΕ-τμήμα εγγυήσεων 7

1.3. Πολιτική για την πρόληψη: μια πιο διαφανής διαδικασία για την θωράκιση της νομοθεσίας κατά της απάτης 8

2. συνεργασια με τα κράτη μελη και τις τριτεσ χωρεσ 8

2.1. Ανάλυση της πληροφορίας στο πλαίσιο της αμοιβαίας συνδρομής 8

2.2. Η συνεργασία για την καταπολέμηση ορισμένων μορφών εγκληματικότητας που θίγουν τα συμφέροντα της Κοινότητας: προστασία του ευρωπαϊκού νομίσματος 10

2.3. Πρόγραμμα προώθησης ενεργειών στον τομέα της προστασίας των οικονομικών συμφερόντων της Κοινότητας: Hercule 11

3. διοργανικο διαβημα για την προληψη και την καταπολεμηση της απατησ και της διαφθορασ 12

3.1. Εμβάθυνση της μεταρρύθμισης για την καταπολέμηση της απάτης 12

3.2. Πρόοδος στην εφαρμογή της μεταρρύθμισης της Επιτροπής 14

4. η ενισχυση της ποινικησ προστασιασ των οικονομικων συμφεροντων της κοινοτητασ 15

4.1. Προς την υλοποίηση των προτάσεων για τη δημιουργία ευρωπαϊκής εισαγγελικής αρχής 15

4.2. Συνεργασία με τη Eurojust και τη Europol 17

Tιτλοσ II – εφαμρογη του άρθρου 280 από τα κρατη μελη το 2003 - μετρα που εληφθησαν για την προστασια των οικονομικων συμφεροντων της κοινοτητασ 19

5. κειμενα που συμβαλλουν στην εφαρμογη του άρθρου 280 της συνθηκησ εκ – βασικεσ νομοθετικεσ, κανονιστικεσ και διοικητικες εξελιξεισ 20

5.1. Εξελίξεις οριζόντιου χαρακτήρα 20

5.2. Ίδιοι πόροι 21

5.3. Γεωργικές δαπάνες 22

5.4. Τομέας διαρθρωτικών ενεργειών 23

6. Oργανωση των υπηρεσιων που είναι υπευθυνεσ για την προστασία των οικονομικων συμφεροντων των κοινοτητων σε θεματα διαρθρωτικων ενεργειων 23

6.1. Ευρωπαϊκό Ταμείο Περιφερειακής Ανάπτυξης (ΕΤΠΑ) 25

6.2. Ευρωπαϊκό Κοινωνικό Ταμείο (ΕΚΤ) 27

6.3. Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)-τμήμα προσανατολισμού 28

6.4. Χρηματοδοτικό μέσο προσανατολισμού της αλιείας (ΧΜΠΑ) 30

6.5. Ταμείο συνοχής 31

7. συντονισμοσ μεταξυ των υπηρεσιων στο εσωτερικο των κρατων μελων 34

8. η εισπραξη στο δικαιο των κρατων μελων μεσω παραστασησ πολιτικησ αγωγησ στο πλαισιο ποινικησ διαδικασιασ 36

Εισαγωγή

Σύμφωνα με τη συνθήκη για την ίδρυση της Ευρωπαϊκής Κοινότητας, η Επιτροπή, σε συνεργασία με τα κράτη μέλη, υποβάλλει κατ’έτος στο Ευρωπαϊκό Κοινοβούλιο και το Συμβούλιο έκθεση για τα μέτρα που ελήφθησαν κατ’εφαρμογή του άρθρου 280 σχετικά με την προστασία των οικονομικών συμφερόντων της Κοινότητας. Σύμφωνα με την αρχή της επιμερισμένης ευθύνης στον τομέα αυτό, η έκθεση για το 2003 παρουσιάζει διαδοχικά τις δραστηριότητες της Κοινότητας κατά τη διάρκεια του οικονομικού έτους και τα μέτρα που ελήφθησαν από τα κράτη μέλη.

Οι προτεραιότητες της Κοινότητας για την προστασία των οικονομικών της συμφερόντων και την καταπολέμηση της απάτης καθορίστηκαν με την σφαιρική στρατηγική προσέγγιση της 28ης Ιουνίου 2000[?] για την περίοδο 2000-2005 και τέθηκαν σε εφαρμογή με το πρόγραμμα δράσης 2001-2003[?]. Στο πρώτο μέρος της έκθεσης δίδεται έμφαση σε ορισμένες σημαντικές πρωτοβουλίες της Κοινότητας κατά το 2003, χωρίς να παρουσιάζεται το σύνολο των ενεργειών που υλοποιήθηκαν για να τεθεί σε εφαρμογή το σχέδιο δράσης 2001-2003 και για να δοθεί συνέχεια στα ψηφίσματα του Ευρωπαϊκού Κοινοβουλίου[?] και στην ετήσια έκθεση του Ελεγκτικού Συνεδρίου για το οικονομικό έτος 2002[?].

Το δεύτερο μέρος της έκθεσης παρουσιάζει συνοπτικά τα μέτρα που ελήφθησαν κατά το 2003 από τα κράτη μέλη προκειμένου να τεθεί σε εφαρμογή η συνθήκη ΕΚ. Κατά το 2003 δόθηκε έμφαση σε δύο τομείς: στις διαρθρωτικές ενέργειες και στην είσπραξη στον τομέα των άμεσων δαπανών.

Η έκθεση συνοδεύεται από δύο έγγραφα εργασίας των υπηρεσιών[?], αφ’ενός, την εφαρμογή του Προγράμματος Δράσης 2001-2003 και την απογραφή των μέτρων που ελήφθησαν από τα κράτη μέλη και, αφ’ετέρου, το μέρος που περιλαμβάνει τις σχετικές στατιστικές πληροφορίες.

Tιτλοσ I-οι δραστηριοτητεσ της κοινοτητασ για την προστασια των οικονομικων συμφεροντων των κοινοτητων και την καταπολεμηση της απατησ: μειζονεσ εξελιξεισ κατά τη διαρκεια του 2003

Η Επιτροπή καθόρισε τους γενικούς και πολιτικούς της στόχους με την σφαιρική στρατηγική προσέγγιση η οποία εγκρίθηκε στις 28 Ιουνίου 2000[?] για την περίοδο 2001 – 2005. Η εφαρμογή της σφαιρικής αυτής στρατηγικής προσέγγισης από την Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης στα μη επιχειρησιακά της καθήκοντα, υλοποιείται στο πλαίσιο του Προγράμματος Δράσης 2001-2003[?].

Στην ετήσια έκθεση δίδεται έμφαση σε ορισμένες μείζονες εξελίξεις που αφορούν τη δράση που ανέλαβε η Επιτροπή κατά το 2003. Στην παρουσίασή τους ακολουθούνται οι τέσσερις άξονες της σφαιρικής στρατηγικής προσέγγισης. Η έκθεση παρουσιάζει ορισμένα οριζόντια θέματα όπως τα αποτελέσματα των ελέγχων στα Διαρθρωτικά Ταμεία ενώ αναφέρεται επίσης στην έκθεση της Επιτροπής για την αξιολόγηση των δραστηριοτήτων της OLAF[?] και στις υποχρεώσεις που ανέλαβε η Επιτροπή ενώπιον του Ευρωπαϊκού Κοινοβουλίου στις 18 Νοεμβρίου 2003. Γίνεται επίσης απολογισμός σχετικά με την πρόοδο που έχει σημειωθεί στην ποινική προστασία των οικονομικών συμφερόντων των Κοινοτήτων, ιδίως όσον αφορά το σχέδιο για την ίδρυση ευρωπαϊκής εισαγγελικής αρχής και τις σχέσεις μεταξύ της Επιτροπής και των οργάνων δικαστικής και αστυνομικής συνεργασίας.

σφαιρικη πολιτικη καταπολεμησησ της απατησ

Σφαιρική αξιολόγηση των μέτρων που ελήφθησαν από την Κοινότητα στον τομέα των Διαρθρωτικών Ταμείων.

Ο κανονισμός (ΕΚ) αριθ 1681/94[?] της Επιτροπής της 11ης Ιουλίου 1994 ορίζει το πλαίσιο για την κοινοποίηση και την παρακολούθηση των παρατυπιών που έχουν διαπιστωθεί. Σύμφωνα με την παράγραφο 1 του άρθρου 2, τα κράτη μέλη ανακοινώνουν στην Επιτροπή τις διατάξεις που θέσπισαν προκειμένου να διασφαλίσουν την κανονικότητα των πράξεων που χρηματοδοτούνται από την Κοινότητα, την πρόληψη των παρατυπιών και την ανάκτηση των αχρεωστήτως καταβληθέντων ποσών, καθώς και την περιγραφή των ισχυόντων συστημάτων ελέγχου της διαχείρισης.

Κατά το 2001, το Ευρωπαϊκό Ελεγκτικό Συνέδριο εξέδωσε ειδική έκθεση [?] που αφορά την εφαρμογή του εν λόγω κανονισμού σε έξι κράτη μέλη[?]. Το Συνέδριο διαπίστωσε πολλές παραλήψεις εκ μέρους των κρατών μελών και διατύπωσε σύσταση στην Επιτροπή να προβεί στην αξιολόγηση και τον έλεγχο της λειτουργίας των συστημάτων ανίχνευσης και κοινοποίησης των παρατυπιών στα κράτη μέλη, προκειμένου να διασφαλίσει τον επίκαιρο χαρακτήρα, την πληρότητα και την ορθότητα της εν λόγω λειτουργίας.

Η Επιτροπή[?] εκπόνησε ανάλυση των συστημάτων στα 15 κράτη μέλη. Σε μια δεύτερη φάση πραγματοποίησε επιτόπιους ελέγχους, οι οποίοι διενεργήθηκαν από κοινού από την ΓΔ Περιφερειακής Πολιτικής και την OLAF, σε εθνική ή περιφερειακή κλίμακα, προκειμένου να ελεγχθεί η αποτελεσματικότητα των εν λόγω συστημάτων. Μετά την ολοκλήρωση καθεμιάς από τις εν λόγω αποστολές εκπονήθηκε έκθεση ενώ μια σύνοψη των βασικών αποτελεσμάτων, των συμπερασμάτων και των συστάσεων απεστάλη στις αρχές του κάθε κράτους μέλους μετά από την κάθε αποστολή.

Από τις εν λόγω αποστολές ελέγχου προκύπτει ότι συνολικά έχει σημειωθεί αδιαμφισβήτητη πρόοδος από το 2001. Ωστόσο, εξακολουθούν να ισχύουν ορισμένες από τις παρατηρήσεις που διατύπωσε το Ελεγκτικό Συνέδριο στην έκθεσή του 10/2001.

Η Επιτροπή επεσήμανε ότι εξακολουθούσαν να υπάρχουν προβλήματα στην ερμηνεία του κανονισμού ΕΚ αριθ 1681/94 καθόσον τα μισά κράτη μέλη δεν κοινοποιούσαν έγκαιρα τις παρατυπίες στην Επιτροπή (OLAF), ή δεν παρείχαν τις απαιτούμενες πληροφορίες[?]. Κατά την εξέταση διαπιστώθηκε επίσης ότι ακόμη και σε περιπτώσεις κοινοποίησης παρατυπιών, ο τρόπος παρακολούθησης των υποθέσεων και κοινοποίησής τους από ορισμένα κράτη μέλη δεν επέτρεπε την ενημέρωση των βάσεων δεδομένων της Επιτροπής.[?]

Αφετέρου, η εσωτερική παρακολούθηση των παρατυπιών και οι διαδικασίες είσπραξης κρίθηκαν ικανοποιητικές στην πλειοψηφία των κρατών μελών-γεγονός που οδηγεί στο συμπέρασμα ότι τα τελευταία οργανώνονται καλύτερα όσον αφορά τις αρμοδιότητές τους σε θέματα ορθής διαχείρισης των Διαρθρωτικών Ταμείων καθώς και αντιμετώπισης των παρατυπιών και των εισπράξεων και ότι εκπληρώνουν γενικά τα καθήκοντά τους με ικανοποιητικό τρόπο.

Είναι λοιπόν σημαντική η βελτίωση της ερμηνείας της έννοιας της παρατυπίας από τα κράτη μέλη καθόσον συμβάλλει στο να αποκτήσουν μια πιο πλήρη και αξιόπιστη εικόνα της προστασίας των οικονομικών συμφερόντων και της καταπολέμησης της απάτης με βάση πλήρη, συνεκτικά, ακριβή και ενημερωμένα στοιχεία. Η Επιτροπή απηύθυνε ειδικές συστάσεις σε διάφορα κράτη μέλη.

Εξάλλου, από τη συγκριτική ανάλυση των 15 εκθέσεων ελέγχου[?] συνάγονται ορισμένα συμπεράσματα όσον αφορά τις δυνατότητες βελτίωσης του συστήματος κοινοποίησης και παρακολούθησης των παρατυπιών. Προβλέπεται να υποβληθεί το 2005 πρόταση τροποποίησης των κανονιστικών διατάξεων (κανονισμός ΕΚ αριθ. 1681/94).

Οι εργασίες της Task Force Είσπραξη στον τομέα·του ΕΓΤΠΕ-τμήμα εγγυήσεων

Όσον αφορά τις κοινοτικές πολιτικές που εφαρμόζονται στο πλαίσιο της αποκεντρωμένης διαχείρισης (ΕΓΤΠΕ-Εγγυήσεις, διαρθρωτικές ενέργειες), εναπόκειται στα κράτη μέλη να προβούν στην είσπραξη των αχρεωστήτως καταβληθέντων κονδυλίων από τους τελικούς δικαιούχους και να επιστρέψουν τα εν λόγω ποσά στον κοινοτικό προϋπολογισμό. Η Επιτροπή, από την πλευρά της, υποχρεούται να παρακολουθεί τις διαδικασίες είσπραξης που διενεργούνται από τα κράτη μέλη και να εφαρμόζει, εφόσον χρειαστεί, τις διαδικασίες εκκαθάρισης. Ο βραδύς ρυθμός των διαδικασιών αυτών και η σώρευση των κοινοτικών απαιτήσεων συνιστούν θέμα που προβληματίζει την Επιτροπή, το Ελεγκτικό Συνέδριο καθώς και την αρμόδια για τον προϋπολογισμό αρχή.

Στην ανακοίνωσή της της 3ης Δεκεμβρίου 2002[?] με κύριο στόχο τη βελτίωση της είσπραξης, η Επιτροπή γνωστοποίησε την απόφασή της να συστήσει Task Force για την είσπραξη στον τομέα του ΕΓΤΠΕ-τμήμα εγγυήσεων αποτελούμενη από υπαλλήλους της ΟLAF και της ΓΔ Γεωργίας. Το συνολικό προς είσπραξη ποσό από τις παρατυπίες στον τομέα του ΕΓΤΠΕ-τμήμα εγγυήσεων είχε εκτιμηθεί το 2002 σε 2,2 δισεκατ. ευρώ σύμφωνα με τα στοιχεία που κοινοποίησαν τα κράτη μέλη δυνάμει των άρθρων 3 και 5 του κανονισμού 595/91.

Όσον αφορά τις υποθέσεις παρατυπιών που κοινοποιήθηκαν πριν το 1999 και αποτέλεσαν το αντικείμενο των εργασιών της Task force, το ποσό υπερβαίνει το 1 δισεκατ. ευρώ. Σε σχέση με τις υποθέσεις των ετών 1995 έως 1999 καθώς και τις υποθέσεις προ του 1995 που αφορούσαν την Ιταλία, η Task Force διενήργησε λεπτομερή έλεγχο σε 433 υποθέσεις (εκ των οποίων 343 αφορούν την Ιταλία), εκάστη εκ των οποίων αφορά ποσό μεγαλύτερο των 500.000 ευρώ. Η ανάλυση αυτή καταλήγει στο συμπέρασμα ότι το συνολικό προς είσπραξη ποσό ανέρχεται σε 700 εκατ. ευρώ για 9 κράτη μέλη (εκ των οποίων 550 εκατομμύρια για την Ιταλία), αντί του ενός δισεκατ. ευρώ που είχε αρχικά κοινοποιηθεί. Τελικά, σε όλα σχεδόν τα κράτη μέλη διαπιστώθηκαν κατά τους εν λόγω ελέγχους σοβαρές περιπτώσεις αμέλειας των υπηρεσιών και των αρχών οι οποίες δεν έλαβαν μέτρα ούτε διασφάλισαν την κατάλληλη δημοσιονομική παρακολούθηση. Διαπιστώνεται εξάλλου ότι ο βραδύς ρυθμός και ενίοτε η αναποτελεσματικότητα των εθνικών διοικητικών και δικαστικών διαδικασιών καθώς και η έλλειψη σαφούς καταμερισμού των αρμοδιοτήτων, θέτουν σε κίνδυνο την είσπραξη των κοινοτικών κονδυλίων.

Η Task force αφού ολοκληρώσει την εξέταση των υποθέσεων άνω των 500.000 ευρώ, θα εξετάσει και τις υπόλοιπες υποθέσεις που αφορούν χαμηλότερα ποσά.

Πολιτική για την πρόληψη: μια πιο διαφανής διαδικασία για την θωράκιση της νομοθεσίας κατά της απάτης

Η Επιτροπή, στο πλαίσιο της σφαιρικής στρατηγικής προσέγγισής της στον τομέα της προστασίας των οικονομικών της συμφερόντων, προσδιόρισε την πρόληψη ως μια από τις τέσσερις κύριες προτεραιότητες της δράσης της. Η προτεραιότητα αυτή τίθεται σε εφαρμογή με την δράση «θωράκιση κατά της απάτης» που παρουσιάζεται στο πλαίσιο της ανακοίνωσης του 2001[?] η οποία τέθηκε σε εφαρμογή το 2003.

Στο πλαίσιο αυτό η Επιτροπή θέσπισε διαδικασία διαβούλευσης στην οποία η Ευρωπαϊκή Υπηρεσία Καταπολέμησης της Απάτης συμμετέχει, σε όσο το δυνατόν πιο αρχική φάση, προκειμένου να συνεισφέρει την επιχειρησιακή εμπειρία της ήδη από το στάδιο της επεξεργασίας των νομοθετικών προτάσεων.

Η διαδικασία αυτή ενισχύει τη συνεργασία, ιδίως μεταξύ των αρμοδίων γενικών διευθύνσεων που προτείνουν νομοθετικές πρωτοβουλίες και της Ευρωπαϊκής Υπηρεσίας Καταπολέμησης της Απάτης. Εξάλλου, η διαδικασία αυτή προβλέπει τη συμμετοχή και άλλων οργάνων δεδομένου ότι οι πληροφορίες της Επιτροπής προέρχονται όχι μόνο από τη δική της εμπειρία αλλά και από τις εκθέσεις του Ευρωπαϊκού Ελεγκτικού Συνεδρίου και των ελεγκτικών αρχών στα κράτη μέλη καθώς και από τα συμπεράσματα του Συμβουλίου και τα ψηφίσματα του Ευρωπαϊκού Κοινοβουλίου.

Ο μηχανισμός αυτός τέθηκε για πρώτη φορά σε λειτουργία το 2003. Ωστόσο, το πρώτο αυτό έτος πλήρους λειτουργίας ήταν κυρίως πειραματικής φύσεως.

Οι γνώμες που ζητήθηκαν από την OLAF εκ μέρους των υπηρεσιών της Επιτροπής αφορούσαν κυρίως θέματα γεωργικά, τελωνειακά, την παροχή μακροοικονομικής βοήθειας στις τρίτες χώρες καθώς και τον τομέα των άμεσων δαπανών, όπως η εκπαίδευση στον οποίο η OLAF συμμετείχε από το αρχικό στάδιο στην προετοιμασία κειμένων για την έγκριση προγραμμάτων επιχορήγησης.

συνεργασια με τα κράτη μελη και τις τριτεσ χωρεσ

Για να καταπολεμηθεί αποτελεσματικά το οργανωμένο έγκλημα, κυρίως διακρατικού χαρακτήρα, που πλήττει τα οικονομικά συμφέροντα της Κοινότητας, απαιτείται η χάραξη στρατηγικής για τη συνεργασία και την αμοιβαία πληροφόρηση μεταξύ όλων των δημόσιων εταίρων. Η Επιτροπή αναλαμβάνει τις ευθύνες της παρέχοντας ειδικότερα τη συνδρομή της στον τομέα των πληροφοριών καθώς και στον επιχειρησιακό τομέα.

Ανάλυση της πληροφορίας στο πλαίσιο της αμοιβαίας συνδρομής

Σε επιχειρησιακά θέματα, η ανάλυση των απατών ή παρατυπιών που θίγουν τα συμφέροντα της Κοινότητας είναι απαραίτητη προκειμένου να δοθούν σαφέστερες κατευθυντήριες γραμμές για τις επιτόπιες ενέργειες. Η Επιτροπή συμβάλλει στο έργο αυτό θέτοντας στη διάθεση των κρατών μελών συστήματα ανταλλαγής πληροφοριών.

Τα κράτη μέλη και οι υποψήφιες χώρες έχουν ήδη τη δυνατότητα να ανταλλάσσουν πληροφορίες μεταξύ τους και με την Επιτροπή (OLAF) μέσω ενός ασφαλούς και αποδοτικού δικτύου επικοινωνίας που ονομάζεται « Σύστημα Πληροφοριών για την Καταπολέμηση της Απάτης ». Το 2003, το δίκτυο αυτό, AFIS, επεκτάθηκε στις υποψήφιες χώρες και σε ορισμένες τρίτες χώρες.

Το σύστημα AFIS παρέχει πολλές επιχειρησιακές δυνατότητες και ιδίως:

- γενικές πληροφορίες που ανταλλάσσονται στο πλαίσιο αμοιβαίας συνδρομής (μηνύματα, κοινοποιήσεις σε περίπτωση υποψίας για παρατυπία ή απάτη)·

- διαρθρωμένες πληροφορίες, παρεχόμενες από το σύστημα έγκαιρης προειδοποίησης, σχετικά με ευαίσθητα εμπορεύματα στο πλαίσιο του καθεστώτος διαμετακόμισης·

- κοινές ενέργειες επιτήρησης στον τελωνειακό τομέα: οι ενέργειες αυτές επεκτάθηκαν στις μη θαλάσσιες επιχειρήσεις και ιδίως στις ενέργειες που αφορούν τα εμπορευματοκιβώτια. Το Συμβούλιο, στο ψήφισμά του της 2ας Οκτωβρίου 2003[?] για μια στρατηγική για την τελωνειακή συνεργασία, υπογράμμισε το ενδιαφέρον που παρουσιάζουν οι εν λόγω επιχειρήσεις και την λογιστική και τεχνική υποστήριξη που παρέχει η Επιτροπή·

- ένα εργαλείο κοινοποίησης πληροφοριών σχετικών με κατασχέσεις τσιγάρων (CIGinfo) μεταξύ των αρμοδίων αρχών και της OLAF. Στις 19 Μαΐου 2003, η OLAF και ο Παγκόσμιος Οργανισμός Τελωνείων συμφώνησαν να επιτραπεί η συστηματική μεταφορά πληροφοριών που έχουν καταχωρηθεί στο CIGinfo και αφορούν κατασχέσεις τσιγάρων προς την ειδική εφαρμογή « CEN » (Customs Enforcement Network)·

- μέσο καταχώρησης ηλεκτρονικών κοινοποιήσεων (ECR) για τις απάτες και τις παρατυπίες στα κράτη μέλη που είναι απαραίτητες για τη μεταγενέστερη ανάλυση·

- σύστημα αμοιβαίας πληροφόρησης με την Ρωσία (ηλεκτρονική παρακολούθηση των εξαγωγών με επιστροφές, συμβάλλοντας στην απλούστευση και την επιτάχυνση των διαδικασιών).

Ωστόσο, επειδή το δίκτυο AFIS δεν παρείχε τη δυνατότητα καταχώρησης ευαίσθητων πληροφοριών σε ευρωπαϊκό επίπεδο, το κενό αυτό καλύφθηκε από το τελωνειακό σύστημα πληροφοριών (ΤΣΠ). Από την 24η Μαρτίου 2003, το εν λόγω σύστημα παρέχει στις αρμόδιες αρχές για την εφαρμογή των τελωνειακών και αγροτικών νομοθετικών ρυθμίσεων τη δυνατότητα να υποβάλουν άμεσα ερωτήσεις σε κεντρική βάση δεδομένων σχετικά με τα εμπορεύματα, τα μέσα μεταφοράς, τα πρόσωπα και τις επιχειρήσεις, όταν υπάρχουν βάσιμες ενδείξεις για παραβάσεις των κανονισμών στους εν λόγω τομείς. Στόχος του συστήματος αυτού πληροφοριών είναι να παράσχει τη δυνατότητα σε ένα κράτος μέλος που καταχωρεί δεδομένα στο σύστημα να ζητήσει από ένα άλλο κράτος μέλος μια από τις ακόλουθες ενέργειες: μελέτη και έκθεση, διακριτική παρακολούθηση ή ειδικό έλεγχο.

Το τελωνειακό σύστημα πληροφοριών βασίζεται στον κανονισμό (ΕΚ) αριθ. 515/97[?] του Συμβουλίου και στη σύμβαση σχετικά με τη χρήση της πληροφορικής στον τελωνειακό τομέα [?], που τέθηκε προσωρινά σε εφαρμογή την 1η Νοεμβρίου 2001. Το σύστημα αυτό προβλέπει εξάλλου αυστηρούς κανόνες για την προστασία των δεδομένων προσωπικού χαρακτήρα. 14 από τα κράτη μέλη [?] έχουν καταθέσει τα έγγραφα επικύρωσης της Σύμβασης ΤΣΠ και είναι σε θέση να χρησιμοποιήσουν τη βάση δεδομένων του τρίτου πυλώνα. Το εγχειρίδιο επιχειρησιακών διαδικασιών και ο οδηγός για τους χρήστες έχουν μεταφραστεί στις επίσημες γλώσσες ενώ για να τεθεί σε ισχύ το σύστημα οργανώθηκαν μαθήματα κατάρτισης.

Εξάλλου, τα κράτη μέλη αποφάσισαν να δημιουργήσουν για τις έρευνες αρχείο φακέλων των τελωνειακών ερευνών (FIDE), ένα μέσο συνεργασίας μεταξύ των εθνικών υπηρεσιών που είναι αρμόδιες για τη διακυβερνητική τελωνειακή συνεργασία[?]. Η διαχείριση του μέσου αυτού του τρίτου πυλώνα η οποία πρέπει να ολοκληρωθεί από ένα παρόμοιο μέσο που θα καλύψει τους τομείς αρμοδιότητας της Κοινότητας, ανατέθηκε στην OLAF. Η Επιτροπή περιέλαβε την τροποποίηση του κανονισμού (ΕΚ) αριθ.515/97 στο πρόγραμμα εργασίας της για το 2004.

Η συνεργασία για την καταπολέμηση ορισμένων μορφών εγκληματικότητας που θίγουν τα συμφέροντα της Κοινότητας: προστασία του ευρωπαϊκού νομίσματος

Η προστασία των τραπεζογραμματίων και των κερμάτων ευρώ υπάγεται στην αρμοδιότητα των αρμόδιων εθνικών αρχών, της Ευρωπαϊκής Κεντρικής Τράπεζας, της Europol και της Επιτροπής. Η Επιτροπή (OLAF) ασκεί τις αρμοδιότητές της με πολλούς διαφορετικούς τρόπους: με το συντονισμό των ενεργειών των κρατών μελών για την τεχνική προστασία των κερμάτων ευρώ από την παραχάραξη, περιλαμβανομένου του Ευρωπαϊκού Τεχνικού και Επιστημονικού Κέντρου(ETΕΚ), την εκπαίδευση και την παροχή τεχνικής βοήθειας στο πλαίσιο του προγράμματος «Périclès» [?], τις νομοθετικές ρυθμίσεις [?] για την προστασία των τραπεζογραμματίων και κερμάτων ευρώ με την επιβολή σχετικών κυρώσεων.

Κατά το 2003 εκδόθηκε επίσης η δεύτερη έκθεση [?] της Επιτροπής για την εφαρμογή από τα κράτη μέλη της απόφασης πλαισίου του Συμβουλίου της 29ης Μαΐου 2000. Το συμπέρασμα στο οποίο καταλήγει η έκθεση αυτή είναι η ικανοποιητική γενικά εφαρμογή και η συμμόρφωση συνολικά των εθνικών διατάξεων με τον μηχανισμό που αφορά την ποινική προστασία του ευρώ από την παραχάραξη.

Στον τομέα της καταπολέμησης της παραχάραξης, η προστασία του μεταλλικού ευρώ έχει ανατεθεί στο Ευρωπαϊκό Τεχνικό και Επιστημονικό Κέντρο η διαχείριση του οποίου έχει ανατεθεί σε δύο υπαλλήλους της Επιτροπής. Κατά το 2003, το Συμβούλιο ανέθεσε επίσημα [?] στην Επιτροπή την αρμοδιότητα να διασφαλίσει την ικανοποιητική λειτουργία του Κέντρου αυτού καθώς και τον συντονισμό των ενεργειών για την προστασία των κερμάτων ευρώ από την παραχάραξη.

Από τις στατιστικές και τις αναλύσεις που εκπονήθηκαν από το Κέντρο αυτό κατά το 2003 προκύπτει σημαντική αύξηση της δραστηριότητας παραχάραξης των κερμάτων. Αυτό διαπιστώνεται όχι μόνο από τον μεγαλύτερο αριθμό των κίβδηλων κερμάτων σε κυκλοφορία που ανιχνεύθηκαν (από 2 339 το 2002 σε 26 191 το 2003) αλλά και από την σημαντική αύξηση των ειδών παραχάραξης και των παραλλαγών τους (26 και 97 αντίστοιχα).

Η εξέλιξη αυτή δεν δημιουργεί ανησυχίες για αμφισβήτηση της αξιοπιστίας των κερμάτων ευρώ. Ο αριθμός των κίβδηλων κερμάτων που βρέθηκαν σε κυκλοφορία καθώς και τα είδη της παραχάραξης που εφαρμόζονται ή ενδέχεται να εκδηλωθούν είναι πολύ χαμηλός σε σχέση με τα 49 δισεκατομμύρια κερμάτων που έχουν τεθεί σε κυκλοφορία. Εξάλλου, όλα τα γνωστά είδη παραχάραξης θα ανιχνεύονται από τις μηχανές διαλογής κερμάτων ή από τα μηχανήματα αυτόματης διάθεσης αφού εξοπλιστούν και ρυθμιστούν κατάλληλα.

Πρόγραμμα προώθησης ενεργειών στον τομέα της προστασίας των οικονομικών συμφερόντων της Κοινότητας: Hercule

Στις 27 Μαΐου 2003, η Επιτροπή υπέβαλε πρόταση για τη θέσπιση προγράμματος κοινοτικής δράσης για την προώθηση ενεργειών στον τομέα της προστασίας των οικονομικών συμφερόντων της Κοινότητας, το πρόγραμμα « Hercule»[?]. Το πρόγραμμα αυτό αποβλέπει στη χρηματοδότηση ενεργειών κατάρτισης, τεχνικής βοήθειας και ανταλλαγής δεδομένων σε θέματα προστασίας των οικονομικών συμφερόντων της Κοινότητας, ή ενεργειών που συμβάλλουν στο σχεδιασμό και στη διάδοση γνώσεων στον τομέα αυτό, για παράδειγμα μέσω μελετών, διασκέψεων ή δημοσιεύσεων. Το εν λόγω πρόγραμμα προβλέπει επίσης την επιχορήγηση της λειτουργίας των οργανισμών που αναπτύσσουν δραστηριότητα στον τομέα αυτό στα κράτη μέλη, στις χώρες ΕΖΕΣ/ΕΟΧ και στις τρεις υποψήφιες χώρες (Βουλγαρία, Ρουμανία και Τουρκία).

Η απόφαση του Ευρωπαϊκού Κοινοβουλίου και του Συμβουλίου για τη θέσπιση του προγράμματος Hercule εκδόθηκε στις 6 Απριλίου 2004[?] και προβλέπει ότι το πρόγραμμα αυτό επιχορηγείται με συνολικό ποσό 11.775.000 ευρώ για περίοδο τριών ετών που ξεκινάει το 2004.

διοργανικο διαβημα για την προληψη και την καταπολεμηση της απατησ και της διαφθορασ

Από το Μάιο του 1999, η Κοινότητα διαθέτει ένα νομικό πλαίσιο για την καταπολέμηση της απάτης, της διαφθοράς και κάθε άλλης παράνομης δραστηριότητας που πλήττει τα οικονομικά συμφέροντά της καθώς και για την διεξαγωγή ερευνών εντός των κύριων και επικουρικών οργάνων και οργανισμών σχετικά με παρατυπίες [?]. Οι απόψεις για την ενίσχυση αυτού μηχανισμού που πλαισιώνει τις δραστηριότητες της OLAF σημείωσαν πρόοδο κατά το 2003, βάσει και της έκθεσης αξιολόγησης της Επιτροπής (« άρθρο 15 ») και της κτηθείσας εμπειρίας από την υπόθεση Eurostat.

Εμβάθυνση της μεταρρύθμισης για την καταπολέμηση της απάτης

Σύμφωνα με το άρθρο 15 των κανονισμών 1073/99 και 1074/99[?], η Επιτροπή εξέδωσε στις 2 Απριλίου 2003, έκθεση για τα τις δραστηριότητες της OLAF, εστιασμένη στην αξιολόγηση του νομικού πλαισίου για την καταπολέμηση της απάτης.

Η έκθεση εξετάζει την εξέλιξη της πολιτικής στον τομέα της καταπολέμησης της απάτης και τη μεταρρύθμιση που πραγματοποιήθηκε το 1999 με την ίδρυση της OLAF, βάσει της απόλυτης προτεραιότητας που δόθηκε στην καταπολέμηση της απάτης, της διαφθοράς και κάθε άλλης παράνομης δραστηριότητας σε βάρος του κοινοτικού προϋπολογισμού. Η έκθεση εξετάζει τον τρόπο με τον οποίο η OLAF, με το ειδικό καθεστώς που διαθέτει, ασκεί τα διάφορα καθήκοντά της. Εκτός από το κύριο καθήκον της που είναι η διεξαγωγή εσωτερικών και εξωτερικών ερευνών με τη λειτουργική ανεξαρτησία που τη χαρακτηρίζει, η OLAF, ως υπηρεσία της Επιτροπής, διασφαλίζει το συντονισμό με τις αρμόδιες εθνικές διοικητικές, δικαστικές και αστυνομικές αρχές για την πρόληψη και την καταπολέμηση της απάτης, παρέχει τεχνική βοήθεια στα κράτη μέλη, συμβάλλει στο σχεδιασμό της στρατηγικής της Ευρωπαϊκής Ένωσης για την καταπολέμηση της απάτης και αναλαμβάνει τις απαιτούμενες πρωτοβουλίες για να ενισχύσει την υπάρχουσα νομοθεσία.

Η έκθεση αναδεικνύει τον υψηλό βαθμό συμπληρωματικότητας μεταξύ των επιχειρησιακών δραστηριοτήτων της Υπηρεσίας και εκείνων των εταίρων της σε εθνικό, διοργανικό και διεθνές επίπεδο και καταλήγει στο συμπέρασμα ότι η συνεργασία με τις υπηρεσίες της Επιτροπής και η εταιρική σχέση με τα κράτη μέλη πρέπει να προχωρήσουν περισσότερο εις βάθος στο μέλλον. Η έκθεση προβάλλει τη συνέργεια που αναπτύσσεται λόγω της σύνδεσης των επιχειρησιακών και γενικών αποστολών της Επιτροπής, όπως του σχεδιασμού και της εφαρμογής της πολιτικής για την καταπολέμηση της απάτης και της νομοθεσίας. Στην έκθεση αναφέρεται επίσης ότι η μεικτή υπόσταση της OLAF μπορεί να περιπλέξει την διοικητική και δημοσιονομική διαχείρισή της και να καταστήσει δυσχερή την επικοινωνία με τα όργανα.

Η Επιτροπή διατύπωσε 17 συστάσεις η εφαρμογή των οποίων αφορά το σύνολο της πολιτικής για την καταπολέμηση της απάτης και συνεπάγεται νομοθετικές προσαρμογές για την ενοποίηση της διάρθρωσης και τη λειτουργία της Υπηρεσίας. Η πλήρης οργανωτική ανεξαρτησία της OLAF αποτελεί ωστόσο, κατά την άποψη της Επιτροπής, μια προοπτική προς μελέτη στο πλαίσιο μιας μελλοντικής αναθεώρησης της συνθήκης ΕΚ και της ενίσχυσης της ποινικής διάστασης του αγώνα για την καταπολέμηση της απάτης.

Το Ευρωπαϊκό Κοινοβούλιο, παρά την κριτική του στάση όσον αφορά τη λειτουργία της Υπηρεσίας, υποστήριξε την εστίαση στα καθήκοντα της διεξαγωγής ερευνών και τη βελτίωση της διαβίβασης των πληροφοριών μεταξύ της OLAF και των οργάνων[?]. Εξάλλου, υπογράμμισε τη σημασία της παροχής εγγυήσεων όσον αφορά τα δικαιώματα της υπεράσπισης, τον δικαστικό έλεγχο των εν λόγω δραστηριοτήτων και το ρόλο της εποπτικής επιτροπής της OLAF. Το Κοινοβούλιο αμφισβήτησε εξάλλου την επάρκεια των διορθωτικών μέτρων που έλαβε η Επιτροπή, μετά την υπόθεση της Eurostat, στην πολιτική της για την αποκέντρωση των αρμοδιοτήτων στο δημοσιονομικό τομέα καθώς και τα μέτρα για εφαρμογή μιας πολιτικής με μηδενική ανοχή σε θέματα απάτης και διαφθοράς.

Η επιτροπή εποπτείας, στην γνωμοδότησή της[?] της 18ης Ιουνίου 2003, κατέληγε στο συμπέρασμα ότι οι διατάξεις του κανονισμού 1073/99 δεν είχαν αποδώσει ακόμη πλήρη αποτελέσματα. Το Συμβούλιο, στα συμπεράσματά του της 22.12.2003 [?] ζητούσε, ως συμπλήρωμα της αξιολόγησης του νομικού πλαισίου της Υπηρεσίας, μια αξιολόγηση της επιχειρησιακής της δραστηριότητας εκτιμώντας παράλληλα αναγκαία μια φάση σταθεροποίησης πριν επιχειρηθεί η τροποποίηση του καταστατικού ή της αποστολής της.

Εκτός από τον ενδιάμεσο απολογισμό που προβλέπεται από το νομοθέτη, η μεταρρύθμιση για την καταπολέμηση της απάτης προχωρεί μέσα σε ένα περίπλοκο θεσμικό περιβάλλον όπου ανακύπτουν απρόβλεπτες καταστάσεις στο πλαίσιο της επικαιρότητας. Ο πρόεδρος της Επιτροπής, κατά την παρέμβασή του της 25ης Σεπτεμβρίου 2003 και κατά την ομιλία του για την κατάσταση της Ένωσης στις 18 Νοεμβρίου 2003 ενώπιον του Ευρωπαϊκού Κοινοβουλίου, έχοντας αντλήσει διδάγματα από την υπόθεση Eurostat, παρουσίασε σχέδιο δράσης που προχωρεί πέραν των 17 συστάσεων της έκθεσης αξιολόγησης.

Μια πρώτη απάντηση στις βασικές ελλείψεις που ήρθαν στο φως στο πλαίσιο της επικαιρότητας δόθηκε από τον κώδικα συμπεριφοράς [?] ο οποίος είχε εκπονηθεί από την Επιτροπή και την OLAF τον Ιούλιο του 2003, διασφαλίζοντας και βελτιώνοντας την έγκαιρη ανταλλαγή πληροφοριών για τις εσωτερικές έρευνες στην Επιτροπή. Κρίθηκε ωστόσο απαραίτητο να χρησιμοποιηθούν νομικά μέσα για να διασφαλισθεί η συνοχή των εν λόγω κανόνων στο σύνολο των οργάνων και να βελτιωθεί το περιεχόμενο των παρεχόμενων πληροφοριών.

Οι βασικές κατευθυντήριες γραμμές της πρότασης κανονισμού του Ευρωπαϊκού Κοινοβουλίου και του Συμβουλίου που εκδόθηκε από την Επιτροπή στις 10 Φεβρουαρίου 2004 είναι για την Υπηρεσία οι ακόλουθες:

- η εστίαση των δραστηριοτήτων της στις έρευνες για την καταπολέμηση της απάτης και στις επιχειρησιακές προτεραιότητες,

- η βελτίωση της κυκλοφορίας των πληροφοριών μεταξύ των κύριων και επικουρικών οργάνων και οργανισμών προκειμένου να έχουν την δυνατότητα να ασκήσουν τις πολιτικές αρμοδιότητές τους και να λάβουν μέτρα προστασίας,

- ο καθορισμός εγγυήσεων διαδικασίας για τα πρόσωπα κατά τη διάρκεια των ερευνών,

- η ενίσχυση της αποτελεσματικότητας των εξωτερικών ερευνών διευκρινίζοντας παράλληλα τις αρμοδιότητες έναντι των οικονομικών παραγόντων,

- εξάλλου, το νέο αυτό πλαίσιο για τη διακυβέρνηση της ΟLAF, χωρίς να παρακωλύει τη διεξαγωγή των ερευνών, ενισχύει το ρόλο που ασκεί η επιτροπή εποπτείας επιβλέποντας την εκτέλεση της έρευνας.

Πρόοδος στην εφαρμογή της μεταρρύθμισης της Επιτροπής

Ο εκσυγχρονισμός της ευρωπαϊκής δημόσιας διοίκησης συνεχίστηκε κατά τη διάρκεια του 2003[?], παράλληλα με τις εργασίες του Μαΐου 1999 για την εμβάθυνση της μεταρρύθμισης του τομέα της καταπολέμησης της απάτης. Ειδικότερα, η δημοσιονομική και διοικητική μεταρρύθμιση που προβλέπεται από τη Λευκή Βίβλο του Μαρτίου 2000 για την εσωτερική μεταρρύθμιση της Επιτροπής, βρίσκεται στο στάδιο της ολοκλήρωσής της με τη θέση σε ισχύ του νέου δημοσιονομικού κανονισμού, την 1η Ιανουαρίου 2003, με τον οποίο ανανεώνεται ιδίως το σύστημα εσωτερικού ελέγχου καθώς και με την απόφαση του Ιουλίου 2003 σχετικά με την ειδικευμένη σε θέματα δημοσιονομικών παρατυπιών υπηρεσία. Μετά την πολιτική συμφωνία που επετεύχθη στις 19 Μαΐου στο Συμβούλιο και τη γνώμη του Ευρωπαϊκού Κοινοβουλίου της 19ης Ιουνίου 2003, η Επιτροπή εξέδωσε τροποποιημένη πρόταση κανονισμού που τροποποιεί τον κανονισμό υπηρεσιακής κατάστασης [?]. Η μεταρρύθμιση αυτή, από τη θέση της σε ισχύ την 1η Μαΐου 2004, έχει ουσιαστικές επιπτώσεις στις διαχειριστικές πρακτικές των υπηρεσιών και θα συμβάλει ιδίως στην πρόληψη των παρατυπιών.

Αφού η υπόθεση Eurostat κατέστησε προφανή την ανεπάρκεια των ισχυουσών διατάξεων, η Επιτροπή θέσπισε συμπληρωματικά οριζόντια μέτρα: Έτσι ο κώδικας συμπεριφοράς για τις σχέσεις μεταξύ των επιτρόπων και των υπηρεσιών τους, του Σεπτεμβρίου 1999, αναθεωρήθηκε προκειμένου να βελτιωθεί η πληροφόρηση των επιτρόπων και να μπορούν να αναλάβουν τις πολιτικές τους ευθύνες.

Για το σκοπό αυτό, ομάδα επιτρόπων με συμμετοχή και του προέδρου φρόντισε ώστε όλες οι συναφείς πληροφορίες ή/και ισχυρισμοί για απάτη, παρατυπίες και άλλες μεμπτές πράξεις που προέρχονται ιδίως από την OLAF, την IDOC[?] και από την υπηρεσία εσωτερικού ελέγχου, να αποτελέσουν το αντικείμενο αυστηρής παρακολούθησης. Η ομάδα των επιτρόπων θα υποβοηθείται στο έργο από διοργανική ομάδα υψηλού επιπέδου.

η ενισχυση της ποινικησ προστασιασ των οικονομικων συμφεροντων της κοινοτητασ

Προς την υλοποίηση των προτάσεων για τη δημιουργία ευρωπαϊκής εισαγγελικής αρχής

Η ανάγκη να διωχθούν πιο αποτελεσματικά οι διαπράττοντες εγκλήματα που θίγουν τα οικονομικά συμφέροντα της Κοινότητας, κατά μείζονα ομιλία στο πλαίσιο μιας διευρυμένης Ευρώπης, οδήγησε την Επιτροπή στο να προτείνει την ίδρυση ευρωπαϊκής εισαγγελικής αρχής[?]. Το 2001, η Επιτροπή εξέδωσε Πράσινη Βίβλο[?] σχετικά με την ποινική προστασία των οικονομικών συμφερόντων της Κοινότητας και τη δημιουργία ευρωπαϊκής εισαγγελικής αρχής και διεξήγε ευρεία συζήτηση καθόλη τη διάρκεια του έτους 2002 με όλους τους ενδιαφερόμενους κύκλους. Το έτος 2003 χαρακτηρίζεται από τη συνέχιση του διαομιλίαυ αυτού και την αποκρυστάλλωσή του στις προτάσεις της ευρωπαϊκής σύμβασης για την ίδρυση ευρωπαϊκής εισαγγελικής αρχής. Αρμόδια για τη λήψη της σχετικής απόφασης είναι η διακυβερνητική διάσκεψη (ΔΚΔ).

Απολογισμός της δημόσιας διαβούλευσης για την ίδρυση ευρωπαϊκής εισαγγελικής αρχής

Το Μάρτιο του 2003, η Επιτροπή παρουσίασε σύνοψη των περίπου 200 συνεισφορών που υποβλήθηκαν στο πλαίσιο της Πράσινης Βίβλου[?] και ενημέρωσε τη Συνέλευση για το μέλλον της Ένωσης σχετικά με την έκθεση αυτή. Οι αντιδράσεις είναι θετικές στην πλειοψηφία τους όσον αφορά την αρχή της ίδρυσης ευρωπαϊκής εισαγγελικής αρχής ενώ συνολικά οι κυβερνητικές αρχές δεν έχουν προχωρήσει στο θέμα αυτό όσο οι επαγγελματίες του τομέα και οι εκπρόσωποι της κοινωνίας των πολιτών. Εκδηλώθηκε έντονη αντίθεση από μια μειοψηφία.

Η γενική αξιολόγηση παρουσιάζει τις απόψεις σχετικά με την ανάγκη ίδρυσης ευρωπαϊκής εισαγγελικής αρχής και καταλήγει επιβεβαιώνοντας και παράλληλα προσδιορίζοντας την προστιθέμενη αξία που θα παρείχε η εν λόγω αρχή στην καταπολέμηση των εγκλημάτων που θίγουν τα οικονομικά συμφέροντα της Κοινότητας. Στο πλαίσιο της θεματικής αξιολόγησης, δίδεται έμφαση στα θεσμικά και νομικά ζητήματα που πρέπει στο εξής να εξετασθούν ενδελεχώς για να διευκολυνθεί η υλοποίηση ενός τέτοιου σχεδίου: σύνδεση με τις υπάρχουσες ευρωπαϊκές αρχές, δικαίωμα υπεράσπισης και διαχείριση των αποδεικτικών στοιχείων, ένταξη στα εθνικά ποινικά συστήματα.

Στην έκθεση αυτή η Επιτροπή επιβεβαιώνει ότι είναι απαραίτητη η αναθεώρηση των συνθηκών για την ίδρυση των Ευρωπαϊκών Κοινοτήτων προκειμένου να διασφαλισθεί αποτελεσματική και ισότιμη προστασία των οικονομικών συμφερόντων με παράλληλο σεβασμό των θεμελιωδών δικαιωμάτων των ατόμων.

Εξάλλου, η Επιτροπή, εκδίδοντας την έκθεση αξιολόγησης των δραστηριοτήτων της Ευρωπαϊκής Υπηρεσίας Καταπολέμησης της Απάτης, στις 2 Απριλίου 2003[?], εντάσσει την εξέλιξη της OLAF στην προοπτική της ίδρυσης ευρωπαϊκής εισαγγελικής αρχής, προβλέποντας ότι η πρώτη θα μπορούσε να προσανατολιστεί προς επικουρικά δικαστικά καθήκοντα στην υπηρεσία της δεύτερης. Η Επιτροπή επανέλαβε επίσης την πρόθεσή της να προωθήσει ενεργά την ιδέα αυτή στο πλαίσιο της ΔΚΔ.

Το Ευρωπαϊκό Κοινοβούλιο από την πλευρά του, στο ψήφισμά του της 27ης Μαρτίου 2003, αποφάνθηκε θετικά για την Πράσινη Βίβλο και στήριξε την ιδέα της ίδρυσης ευρωπαϊκής εισαγγελικής αρχής.

Πρόταση της Ευρωπαϊκής Συνέλευσης για τη σύσταση ευρωπαϊκής εισαγγελίας

Οι προσπάθειες αυτές απέδωσαν ένα πρώτο θετικό βήμα στην υλοποίηση του σχεδίου που έχει ως στόχο να αποκτήσει η Κοινότητα μηχανισμό ποινικής δίωξης. Βάσει του σχεδίου συνθήκης για τη θέσπιση συντάγματος που υποβλήθηκε στις 18 Ιουλίου 2003, η ευρωπαϊκή Συνέλευση πρότεινε τη νομική βάση που επιτρέπει τη σύσταση ευρωπαϊκής εισαγγελίας (άρθρο III-175), οι αρμοδιότητες της οποίας θα είναι παρόμοιες με εκείνες που προτάθηκαν από την Επιτροπή[?]. Η ευρωπαϊκή εισαγγελία θα είναι αρμόδια για την καταζήτηση, τη δίωξη και την παραπομπή ενώπιον της Δικαιοσύνης των δραστών και των συνεργών τους για τα εγκλήματα που υπάγονται στην αρμοδιότητά της. Η ευρωπαϊκή εισαγγελία θα ασκεί ενώπιον των αρμόδιων δικαστηρίων των κρατών μελών την ποινική δίωξη των αδικημάτων αυτών.

Αντίθετα, η οργάνωση της εν λόγω εισαγγελίας που συστάθηκε με βάση την « Eurojust », και το πεδίο της καθ’ύλην αρμοδιότητάς της που επεκτάθηκε πέρα από την προστασία των οικονομικών συμφερόντων της Κοινότητας στα σοβαρά και διακρατικά εγκλήματα, αποτελούν ενδεικτικά στοιχεία για την εξέλιξη του διαομιλίαυ που ακολούθησε τις πρώτες προτάσεις της Επιτροπής και ξεκίνησε με την έκθεση για τη συνέχεια που δόθηκε στην Πράσινη Βίβλο.

Διατυπώνονται ωστόσο φόβοι ότι η λήψη των αποφάσεων με ομοφωνία που επιλέχθηκε για την εφαρμογή των εν λόγω προτάσεων ενδέχεται να θέσει σε κίνδυνο την υλοποίησή τους, κατά μείζονα μάλιστα ομιλία στο πλαίσιο μιας διευρυμένης Ευρώπης. Η Συνέλευση, αντί να προβλέψει την σύσταση της ευρωπαϊκής εισαγγελίας στην ίδια τη Συνθήκη για τη θέσπιση συντάγματος, όπως πρότεινε η Επιτροπή, μεταβίβασε στο Συμβούλιο την επιλογή της λήψης απόφασης, με ομοφωνία και μετά την έγκριση του Ευρωπαϊκού Κοινοβουλίου χωρίς να υποχρεώνει σχετικά το Συμβούλιο και χωρίς να ορίζει συγκεκριμένη προθεσμία.

Για το ομιλία αυτό, υποβάλλοντας τη γνώμη της στη ΔΚΔ βάσει του άρθρου 48 ΣΕΕ[?], η Επιτροπή υπέδειξε μια συμπληρωματική αλλά σαφώς οριοθετημένη επέκταση της ειδικής πλειοψηφίας σε σχέση με το σχέδιο της Συνθήκης για τη θέσπιση συντάγματος, που θα καλύπτει, όσον αφορά την απόφαση για την ίδρυση ευρωπαϊκής εισαγγελίας, μόνο την προστασία των οικονομικών συμφερόντων της Κοινότητας. Η ομοφωνία θα συνεχίσει να απαιτείται, σύμφωνα με την πρόταση, για την ίδρυση εισαγγελίας με ευρύτερες αρμοδιότητες. Στα τέλη του έτους 2003, η ΔΚΔ δεν είχε ακόμα αποφασίσει σχετικά με το εν λόγω θέμα.

Συνεργασία με τη Eurojust και τη Europol

Το Συμβούλιο του Tampere του Οκτωβρίου 1999, στο πλαίσιο του σχεδίου για ευρωπαϊκό χώρο ελευθερίας, ασφάλειας και δικαιοσύνης, πρότεινε την ενίσχυση της εταιρικής σχέσης μεταξύ των οργάνων που έχουν συσταθεί στο πλαίσιο του τρίτου πυλώνα και των αρμόδιων κοινοτικών αρχών για την προστασία των οικονομικών συμφερόντων. Μετά από την επέκταση των αρμοδιοτήτων της Europol, την 1η Ιανουαρίου 2002[?], σε όλες τις σοβαρές μορφές διεθνούς εγκληματικότητας, μεταξύ των οποίων η απάτη και η διαφθορά, και την ίδρυση της Eurojust[?], η συνεργασία μεταξύ της Επιτροπής και των οργανισμών δικαστικής και αστυνομικής συνεργασίας παρουσίασε κατά το 2003 σημαντική εξέλιξη.

Στις 18 Φεβρουαρίου 2003 υπεγράφη διοικητική συμφωνία συνεργασίας μεταξύ της Επιτροπής και της Europol για τη διαβούλευση, την αμοιβαία συνδρομή και την ανταλλαγή πληροφοριών σε τομείς κοινού ενδιαφέροντος που καλύπτουν και την προστασία των οικονομικών συμφερόντων της Κοινότητας. Βάσει των διατάξεων αυτών, η Europol και η OLAF, στο πλαίσιο των δραστηριοτήτων της για τις έρευνες, συνήψαν διοικητική συμφωνία στις 8 Απριλίου 2004 στο πλαίσιο της οποίας δίνεται έμφαση στην ενίσχυση των ανταλλαγών στρατηγικών και τεχνικών πληροφοριών (αποκλείεται η ανταλλαγή προσωπικών δεδομένων) καθώς και στην αξιολόγηση των απειλών και την ανάλυση των κινδύνων στους τομείς κοινού ενδιαφέροντος.

Το μνημόνιο συνεννόησης που υπεγράφη στις 14 Απριλίου 2003 μεταξύ της OLAF και της Eurojust προβλέπει το στενό συντονισμό μεταξύ της ομάδας δικαστών της OLAF και των μελών της Eurojust προκειμένου να αναπτυχθεί η συνεργασία που προβλέπεται στο άρθρο 280 παράγραφος 3 της συνθήκης ΕΚ (μεταξύ των αρμοδίων αρχών και με την Επιτροπή) και η συνεργασία μεταξύ των εθνικών αρχών που οργανώνεται μέσω των μελών της Eurojust στο πλαίσιο του τρίτου πυλώνα[?].

Tιτλοσ II – εφαμρογη του άρθρου 280 από τα κρατη μελη το 2003 - μετρα που εληφθησαν για την προστασια των οικονομικων συμφεροντων της κοινοτητασ

Σύμφωνα με το άρθρο 280 της συνθήκης ΕΚ, το δεύτερο μέρος της ετήσιας έκθεσης της Επιτροπής παρουσιάζει τις προσπάθειες που κατέβαλαν τα κράτη μέλη κατά τη διάρκεια του προηγούμενου έτους για την καταπολέμηση της απάτης και των άλλων παρανόμων δραστηριοτήτων που πλήττουν τα οικονομικά συμφέροντα της Κοινότητας.

Οι απαντήσεις των κρατών μελών βασίζονται σε ένα ερωτηματολόγιο που έχει συμφωνηθεί με τα κράτη στο πλαίσιο της συμβουλευτικής επιτροπής για το συντονισμό στον τομέα της καταπολέμησης της απάτης (COCOLAF) και προσαρμόζεται κάθε έτος λαμβάνοντας υπόψη την κτηθείσα εμπειρία, προκειμένου να διευκολυνθεί η παρακολούθηση των μέτρων που έχουν ληφθεί από τα κράτη μέλη. Κατά το εν λόγω έτος, τα ερωτήματα τέθηκαν με πιο αναλυτικό τρόπο απ’ότι τα προηγούμενα έτη, γεγονός που συνέβαλε στο να διατυπωθούν με μεγαλύτερη ακρίβεια οι απαντήσεις των κρατών μελών, αν και χρειάζεται να καταβληθούν περαιτέρω προσπάθειες στο επίπεδο αυτό.

Η Επιτροπή αποφάσισε να δώσει έμφαση στον τομέα των διαρθρωτικών ενεργειών. Πράγματι, στην ειδική έκθεση αριθ. 10/2001 του Ελεγκτικού Συνεδρίου διαπιστώνονται ορισμένες αδυναμίες των εθνικών συστημάτων ανίχνευσης, κοινοποίησης και παρακολούθησης των παρατυπιών στον εν λόγω τομέα. Κατά τους ελέγχους που πραγματοποιήθηκαν από την Επιτροπή σε πολλά κράτη μέλη, από το Νοέμβριο του 2002 έως τον Ιανουάριο του 2003, διαπιστώθηκε ότι έχει σημειωθεί σημαντική πρόοδος αλλά ότι εξακολουθούν ωστόσο να υπάρχουν κενά. Λαμβάνοντας υπόψη τις εκθέσεις αυτές, πρέπει να δοθεί ιδιαίτερη προσοχή στα νέα νομοθετικά, κανονιστικά και διοικητικά μέτρα που εκδόθηκαν το 2003 από τα κράτη μέλη τον τομέα των διαρθρωτικών ενεργειών.

Η αναλυτική παρουσίαση ενός συγκεκριμένου τομέα καθώς και ο αναλυτικότερος χαρακτήρας του ερωτηματολογίου κατέστησαν δυνατή την ακριβέστερη σύγκριση των νέων μέτρων που ελήφθησαν από τα κράτη μέλη. Κρίνεται λοιπόν σκόπιμο να συνεχισθεί η μέθοδος αυτή στο μέλλον, προσαρμόζοντας κάθε έτος το αντικείμενο και τα θέματα του ερωτηματολογίου.

Η μέθοδος που ακολουθήθηκε στη σύνταξη του τίτλου ΙΙ συνίσταται στην εκπόνηση, με βάση τις απαντήσεις των κρατών μελών, μιας σύνοψης των σημαντικότερων εξελίξεων. Η Επιτροπή εξέδωσε ταυτόχρονα με την παρούσα έκθεση, ένα έγγραφο εργασίας των υπηρεσιών που περιλαμβάνει αναλυτικά όλες τις απαντήσεις των κρατών μελών.

Όπως και το προηγούμενο έτος, το πρώτο κεφάλαιο παρουσιάζει μια γενική ανασκόπηση των κυριότερων νομοθετικών, κανονιστικών και διοικητικών εξελίξεων που έχουν σχέση με την προστασία των οικονομικών συμφερόντων της Κοινότητας από την απάτη και τις παρατυπίες στο επίπεδο των κρατών μελών. Για να καταστεί δυνατή η ακριβέστερη σύγκριση, η ανάλυση έχει βασιστεί σε ορισμένα σημαντικά θέματα, όπως η επιβολή αυστηρότερων κυρώσεων και η βελτίωση της κοινοποίησης των παρατυπιών.

Το δεύτερο κεφάλαιο παρουσιάζει την οργάνωση, από την άποψη του προσωπικού, των υπηρεσιών που είναι επιφορτισμένες με την προστασία των οικονομικών συμφερόντων της Κοινότητας, στον τομέα των διαρθρωτικών ενεργειών (ΕΤΠΑ, ΕΚΤ, ΕΓΤΠΕ- τμήμα προσανατολισμού, ΧΜΠΑ, Ταμείο Συνοχής). Η ανάλυση από την Επιτροπή των στοιχείων που κοινοποιούν τα κράτη μέλη, προβλέπεται να αντικατοπτρίζει την τρέχουσα κατάσταση των εθνικών μηχανισμών για την προστασία των οικονομικών συμφερόντων της Κοινότητας.

Το τρίτο κεφάλαιο της παρούσας ανάλυσης παρουσιάζει τις εξελίξεις στον τομέα του συντονισμού μεταξύ των εθνικών υπηρεσιών κατά τη διάρκεια του έτους 2003. Σύμφωνα με το σχέδιο δράσης 2001-2003 για την καταπολέμηση της απάτης, η συνεργασία μεταξύ όλων των αρμοδίων αρχών είναι το κλειδί για την αποτελεσματική κινητοποίηση των δυνάμεων και μπορεί να πραγματοποιηθεί μόνο μέσω ενός αποτελεσματικού συντονισμού μεταξύ των αρμοδίων αρχών, τόσο στο εθνικό όσο και στο ευρωπαϊκό επίπεδο.

Στο τελευταίο κεφάλαιο εξετάζεται το θέμα της ανάκτησης των αχρεωστήτως καταβληθέντων ποσών στον τομέα των άμεσων δαπανών. Διερευνώνται ειδικότερα οι δυνατότητες και οι όροι υπό τους οποίους οι Ευρωπαϊκές Κοινότητες προβαίνουν στην ανάκτηση μέσω παράστασης πολιτικής αγωγής καθώς και οι όροι υπό τους οποίους οι αρχές λαμβάνουν συντηρητικά μέτρα (κατάσχεση και δήμευση) προκειμένου να διασφαλίσουν την εν λόγω ανάκτηση.

κειμενα που συμβαλλουν στην εφαρμογη του άρθρου 280 της συνθηκησ εκ – βασικεσ νομοθετικεσ, κανονιστικεσ και διοικητικες εξελιξεισ

Οι εξελίξεις που παρουσιάζονται στη συνέχεια αντιπροσωπεύουν μια ενδεικτική επιλογή των μέτρων που έχουν ληφθεί από τα κράτη μέλη κατά το έτος 2003, όσον αφορά την καταπολέμηση της απάτης σε βάρος των οικονομικών συμφερόντων της Κοινότητας, στους τομείς των ιδίων πόρων, των γεωργικών δαπανών και των διαρθρωτικών ενεργειών.

Από την επισκόπηση αυτή προκύπτει ότι πέραν από την απλή εφαρμογή της κοινοτικής νομοθεσίας, πρέπει απαραιτήτως να χρησιμοποιηθεί το εθνικό δίκαιο για να διασφαλισθεί η αποτελεσματική και ισοδύναμη προστασία των οικονομικών συμφερόντων της Κοινότητας.

Λαμβάνοντας υπόψη τον ετήσιο χαρακτήρα της έκθεσης της Επιτροπής, η απουσία νέων μέτρων κατά τη διάρκεια της συγκεκριμένης περιόδου δεν πρέπει να θεωρηθεί ότι αντιπροσωπεύει το γενικό επίπεδο προστασίας των οικονομικών συμφερόντων από το εξεταζόμενο κράτος μέλος, καθόσον μπορεί απλά να είναι η συνέπεια ανάπτυξης εντονότερης δραστηριότητας κατά την περίοδο που προηγήθηκε.

Εξελίξεις οριζόντιου χαρακτήρα

Η Γαλλία επισημαίνει την έκδοση του νόμου της 18ης Μαρτίου 2003 για την εσωτερική ασφάλεια που καθιστά σημαντικά αυστηρότερες τις ποινικές κυρώσεις που προβλέπει ο τελωνειακός κώδικας για την εισαγωγή ή την εξαγωγή χωρίς διασάφηση και την κατ’επάγγελμα λαθρεμπορία. Η ποινική καταστολή των τελωνειακών αδικημάτων ενισχύεται σημαντικά δεδομένου ότι ο μηχανισμός αυτός εφαρμόζεται τόσο στον τομέα των ιδίων πόρων όσο και σε εκείνο του ΕΓΤΠΕ-τμήμα εγγυήσεων. Πρέπει να υπογραμμισθεί ότι με τον ίδιο αυτό νόμο έχουν θεσπισθεί πολλά άρθρα για τον κώδικα ποινικής δικονομίας προκειμένου να δοθεί ένα νομικό πλαίσιο στις έρευνες και στην πρόσβαση στα ηλεκτρονικά δεδομένα.

Η Γαλλία προέβη με διάταγμα στη σύσταση εντός της γενικής διεύθυνσης τελωνείων (DGDDI), ενός συστήματος πληροφορικής που συνδράμει το μηχανισμό καταπολέμησης των απατών (SILCF). Το σύστημα αυτό προβλέπεται να βοηθήσει στην ορθή εκτέλεση των αποστολών έρευνας, βεβαίωσης, δίωξης και καταστολής των απατών, στο πλαίσιο των αρμοδιοτήτων που έχουν παραχωρηθεί στην DGDDI σε θέματα οικονομικά, φορολογικά και προστασίας του εθνικού και κοινοτικού χώρου, περιλαμβανομένων των απατών που θίγουν τον προϋπολογισμό της Κοινότητας.

Στη Γερμανία, το ομοσπονδιακό υπουργείο οικονομικών, σε συνεννόηση με τα Länder, καθόρισε νέα μέθοδο για τις κοινοποιήσεις παρατυπιών, λαμβάνοντας υπόψη τους κανονισμούς (ΕΟΚ) αριθ. 595/91 και (ΕΚ) αριθ. 1681/94. Η μέθοδος αυτή λαμβάνει υπόψη τις τροποποιήσεις στις κανονιστικές ρυθμίσεις καθώς και τις εξελίξεις στον τομέα αυτό μετά την έκδοση των κανονισμών ενώ εξασφαλίζει την ενημέρωση των εθνικών οδηγιών. Οι αρμόδιες αρχές διαθέτουν εφεξής πρόσφατες εντολές για την κατάρτιση των κοινοποιήσεων για παρατυπίες και διαβιβάζουν τις κοινοποιήσεις στο υπουργείο με ένα απλό πίνακα Excel. Με τον τρόπο αυτό έχει απλουστεύθηκε και η διοικητική διαδικασία.

Στην Ισπανία, ο νόμος αριθ. 11/2003 διέπει τη σύσταση κοινών ομάδων έρευνας μεταξύ δύο ή περισσοτέρων κρατών μελών της Ευρωπαϊκής Ένωσης. Ο νόμος αυτός εφαρμόζεται και στις κοινές υπηρεσίες έρευνας που ενδέχεται να συσταθούν στο πλαίσιο δραστηριότητας στην οποία συμμετέχει η OLAF.

Μετά τον έλεγχο που πραγματοποιήθηκε το 2003 από τις υπηρεσίες της Επιτροπής, στο πλαίσιο του κανονισμού (ΕΚ) αριθ. 1681/94, πραγματοποιήθηκαν νέες βελτιώσεις σε διοικητικό και συμβασιακό επίπεδο στο σύστημα των Κάτω Χωρών για την κοινοποίηση των παρατυπιών και την είσπραξη των αχρεωστήτως καταβληθέντων ποσών.

Στην Πορτογαλία, μετά την τροποποίηση που θεσπίστηκε με το νομοθετικό διάταγμα αριθ. 38/2003, ο ποινικός κώδικας προβλέπει εφ’εξής κυρώσεις σε βάρος του οφειλέτη που είναι αφερέγγυος έναντι τρίτων. Το νομοθετικό διάταγμα αριθ. 93/2003 ρυθμίζει τους όρους της συνεργασίας, την πρόσβαση και την ανάλυση των πληροφοριών για τους σκοπούς της ανακριτικής διαδικασίας σε φορολογικά αδικήματα από τη δικαστική αστυνομία και τη φορολογική διοικητική αρχή.

Ίδιοι πόροι

Μεταξύ των σημαντικότερων εξελίξεων μπορούν κατ’αρχήν να αναφερθούν η μεταφορά από την Ελλάδα και την Πορτογαλία της οδηγίας (ΕΚ) αριθ. 2001/44 για την αμοιβαία συνδρομή για την είσπραξη απαιτήσεων που προκύπτουν από ορισμένες εισφορές, τελωνειακούς δασμούς και άλλα μέτρα. Οι εκδοθείσες διατάξεις διευκρινίζουν το πεδίο εφαρμογής της αμοιβαίας συνδρομής η οποία εφαρμόζεται, μεταξύ άλλων, και για απαιτήσεις που αφορούν διοικητικές κυρώσεις και πρόστιμα.

Ο προϋπολογισμός του 2003 εισάγει στη νομοθεσία του Ηνωμένου Βασιλείου ένα νέο σύστημα αστικών κυρώσεων που εφαρμόζονται σε παραβάσεις της εθνικής και κοινοτικής τελωνειακής νομοθεσίας. Οι κυρώσεις αυτές εφαρμόζονται κατά πρώτο ομιλία στις λιγότερο σοβαρές περιπτώσεις διαφυγής δασμών ή/και ΦΠΑ κατά την εισαγωγή· οι τελωνειακές υπηρεσίες διατηρούν το δικαίωμα διεξαγωγής έρευνας για τις εν λόγω περιπτώσεις προκειμένου να ασκήσουν διώξεις. Κατά δεύτερο ομιλία, οι κυρώσεις αυτές επιβάλλονται σε υποθέσεις παράβασης της κοινοτικής και εθνικής τελωνειακής νομοθεσίας σε θέματα εισαγωγών και εξαγωγών, χωρίς να υπάρχει όμως το στοιχείο της διαφυγής. Οι κυρώσεις αυτές αναμένεται να συμβάλουν στην αποτελεσματική και αναλογική καταστολή.

Στην Πορτογαλία, το νομοθετικό διάταγμα αριθ. 93/2003 της 30ης Απριλίου 2003 καθορίζει το είδος, το εύρος και τα όρια της συνεργασίας μεταξύ της δικαστικής αστυνομίας, της γενικής διεύθυνσης φόρων (DGCI) και της γενικής διεύθυνσης τελωνείων και ειδικών φόρων κατανάλωσης (DGAIEC), κατά τρόπο συντονισμένο, στον τομέα της πρόσβασης και της επεξεργασίας της πληροφορίας.

Πρέπει ακόμη να επισημανθεί η υποβολή τον Ιούνιο του 2003, ενός τελικού σχεδίου για τη νέα σύμβαση αμοιβαίας διοικητικής συνδρομής, από την επιφορτισμένη με το σχέδιο αυτό ομάδα στον Παγκόσμιο Οργανισμό Τελωνείων υπό την προεδρία του Ηνωμένου Βασιλείου. Πρόκειται για τον εκσυγχρονισμό της πολυμερούς συνθήκης του Νάπολι II. Το σχέδιο προβλέπεται να εγκριθεί τον Ιούνιο του 2004. Κράτη μέλη, όπως οι Κάτω Χώρες, η Γαλλία, η Ισπανία, το Ηνωμένο Βασίλειο καθώς και η Κύπρος συμμετείχαν ενεργά στις εν λόγω εργασίες. Ορισμένες βέλτιστες πρακτικές που επισημάνθηκαν στο επίπεδο της ΕΕ θα μπορούσαν να διαδοθούν σε παγκόσμια κλίμακα.

Στο Βέλγιο, η διοικητική μονάδα «Διεθνής Τελωνειακή Συνεργασία» έχει αναλάβει στο εξής το ρόλο της κεντρικής υπηρεσίας συντονισμού προκειμένου να διασφαλίσει, όπου χρειάζεται, την επαφή μεταξύ των ξένων υπηρεσιών συντονισμού και της βελγικής δικαστικής αρχής.

Η Ιρλανδία κοινοποίησε την έγκριση τροποποίησης της Criminal Justice Act του 1994, που τέθηκε σε ισχύ την 5η Μαΐου 2003, ως αποτέλεσμα της οποίας απαιτείται η κοινοποίηση των υποθέσεων ύποπτων συναλλαγών στις αρμόδιες αρχές.

Γεωργικές δαπάνες

Μεταξύ των σημαντικότερων εξελίξεων, η Ιταλία επεσήμανε την έκδοση νομοθετικού διατάγματος το οποίο προβλέπει διοικητικό πρόστιμο ανερχόμενο σε ποσό ίσο προς την εισπραχθείσα επιχορήγηση, σε επιχειρήσεις δικαιούχες επιχορήγησης από το ΕΓΤΠΕ-τμήμα εγγυήσεων οι οποίες σε έλεγχο πραγματοποιούμενο δυνάμει του κανονισμού ΕΟΚ αριθ. 4045/89, αρνούνται να υποβάλουν, δηλώνουν ότι δεν κατέχουν ή αποκρύπτουν από τον έλεγχο τα απαιτούμενα έγγραφα. Το διάταγμα προβλέπει επίσης πρόστιμο που μπορεί να ανέλθει μέχρι 10.500 ευρώ για τους τρίτους που, στο πλαίσιο ελέγχου μέσω αντιπαραβολής, αρνούνται να καταθέσουν τα έγγραφα.

Δυνάμει ελληνικής νομοθετικής ρύθμισης επιτρέπεται η επιβολή διοικητικών κυρώσεων, στον τομέα των ζωοτροφών, σύμφωνα με τις κοινοτικές και εθνικές διατάξεις, μετά από διάταγμα του γενικού γραμματέα του υπουργείου Γεωργίας. Οι κυρώσεις αυτές είναι ανάλογες με τη σοβαρότητα και την διάρκεια της παράβασης, το μέγεθος της επιχείρησης, την ύπαρξη δόλου και υποτροπής.

Στην Πορτογαλία, το νομοθετικό διάταγμα αριθ. 193/2003 διευκρινίζει ορισμένες έννοιες που περιλαμβάνονται στους κανονισμούς του ΕΓΤΠΕ-τμήμα εγγυήσεων, ιδίως όσον αφορά τις κυρώσεις σε περιπτώσεις μη συμμόρφωσης.

Ισπανική νομοθετική ρύθμιση για την έγκριση φορολογικών, διοικητικών και κοινωνικών μέτρων εισάγει τροποποιήσεις στις παραβάσεις και τις επιβαλλόμενες κυρώσεις, όσον αφορά το καθεστώς των γαλακτομικών ποσοστώσεων.

Τομέας διαρθρωτικών ενεργειών

Μεταξύ των εξελίξεων που αφορούν το σύνολο των ταμείων, η Ελλάδα ανέφερε την έκδοση κοινής υπουργικής απόφασης με την οποία θεσπίζεται νέο εθνικό σύστημα δημοσιονομικών διορθώσεων για την ανάκτηση αχρεωστήτως ή παρανόμως καταβληθέντων ποσών κατά την υλοποίηση προγραμμάτων συγχρηματοδοτούμενων στα πλαίσια του κοινοτικού πλαισίου στήριξης (ΚΠΣ), του Ταμείου Συνοχής και των κοινοτικών πρωτοβουλιών για την προγραμματική περίοδο 2000-2006. Η υπουργική αυτή απόφαση ρυθμίζει την ανάκτηση που προκύπτει από τους ελέγχους που διενεργούνται σε τρία επίπεδα από τις διαχειριστικές αρχές, την αρχή πληρωμής και την ΕΔΕΛ (Επιτροπή Δημοσιονομικού Ελέγχου).

Η Γαλλία ανέθεσε με διάταγμα στην CICC-Διαρθρωτικά Ταμεία (διυπουργική επιτροπή συντονισμού των ελέγχων των χρηματοδοτούμενων από τα ευρωπαϊκά διαρθρωτικά ταμεία δράσεων) νέα αρμοδιότητα ελέγχου των διαφόρων αρχών διαχείρισης και πληρωμής. Ο έλεγχος αυτός μπορεί να ασκηθεί σε φορείς τοπικής αυτοδιοίκησης αλλά και σε νομικά και φυσικά πρόσωπα που υλοποιούν ενέργειες εγγεγραμμένες στα προγράμματα που χρηματοδοτούνται από τα εν λόγω ταμεία ή σε οργανισμούς μέσω των οποίων διαβιβάσθηκαν τα κονδύλια ή στις διάφορες διοικητικές αρχές. Η διυπουργική επιτροπή δύναται να απευθύνει άμεσα συστάσεις στους φορείς της τοπικής αυτοδιοίκησης όταν οι τελευταίοι έχουν ορισθεί ως αρχή διαχείρισης και πληρωμής.

Στον τομέα του ΕΤΠΑ, η Φινλανδία αναφέρει νομοθετική ρύθμιση καθώς και διάταγμα που τέθηκαν σε ισχύ το 2003 και αφορούν τη χρηματοδότηση των μέτρων περιφερειακής ανάπτυξης. Τα κείμενα αυτά καθορίζουν τους κανόνες για την έγκριση, τη χορήγηση, την παρακολούθηση, τους ελέγχους και την επιστροφή των επιχορηγήσεων. Οι εν λόγω διατάξεις επιτρέπουν σε ορισμένες περιπτώσεις ηθελημένων και διακεκριμένων παραβάσεων να αυξηθεί το προς επιστροφή ποσό. Με τον τρόπο αυτό ενεργούν προληπτικά ενισχύοντας παράλληλα τα εκ των υστέρων μέτρα.

Oργανωση των υπηρεσιων που είναι υπευθυνεσ για την προστασία των οικονομικων συμφεροντων των κοινοτητων σε θεματα διαρθρωτικων ενεργειων

Η προστασία των κοινοτικών οικονομικών συμφερόντων εναπόκειται κυρίως στην πρωτογενή αρμοδιότητα των κρατών μελών, τα οποία είναι υπεύθυνα για την διαχείριση άνω του 80% των δαπανών και για την είσπραξη του συνόλου των παραδοσιακών ιδίων πόρων. Στη διενέργεια των διαφόρων αυτών ελέγχων, οι οποίοι προβλέπονται από τους κανονισμούς για τους επιμέρους τομείς, συμμετέχει πληθώρα φορέων και υπαλλήλων στα διάφορα επίπεδα της δημόσιας διοίκησης (οργανισμοί πληρωμής, αρχές διαχείρισης, κεντρικές και αποκεντρωμένες εθνικές υπηρεσίες, οργανισμοί τοπικής αυτοδιοίκησης).

Τα κράτη μέλη υποχρεούνται να εξασφαλίζουν για την υπεράσπιση των κοινοτικών συμφερόντων προστασία αποτελεσματική και ισοδύναμη με αυτή που παρέχουν στα δικά τους οικονομικά συμφέροντα. Κατά το εξεταζόμενο έτος, το κύριο θέμα της ετήσιας έκθεσης είναι οι διαρθρωτικές ενέργειες και για το ομιλία αυτό η μελέτη της οργάνωσης των υπηρεσιών θα εστιαστεί στις εν λόγω ενέργειες. Στον τομέα αυτό, η καταπολέμηση των απατών και των παρατυπιών ενδιαφέρει ακόμη περισσότερο τα κράτη μέλη καθόσον αφορά συγχρηματοδοτούμενα προγράμματα.

Οι κανονιστικές ρυθμίσεις για τους επιμέρους τομείς προβλέπουν τις βασικές λεπτομέρειες του ελέγχου που πρέπει να θέσουν σε εφαρμογή τα κράτη μέλη. Πρόκειται, αφενός, για τους λεγόμενους ελέγχους κανονικότητας, οι οποίοι προβλέπονται από τους τομεακούς κανονισμούς, και, αφετέρου, για τους ελέγχους που εστιάζονται ειδικά στην καταπολέμηση της απάτης, όπως προβλέπεται από το άρθρο 280 της συνθήκης ΕΚ.

Οι έλεγχοι κανονικότητας καλύπτουν, κατ’αρχάς, τον έλεγχο των εγγράφων, καλούνται ενίοτε «πρωτοβάθμιοι έλεγχοι» ή «εκ των προτέρων έλεγχοι» και στόχος τους είναι η αξιολόγηση της συμμόρφωσης προς τις διαδικασίες και τα κριτήρια που ορίζονται στις κανονιστικές ρυθμίσεις για τη χορήγηση χρηματοδοτήσεων ή προνομίων (βλ. υποσημείωση 2 στο τέλος του εγγράφου).

Οι έλεγχοι κανονικότητας περιλαμβάνουν επίσης δευτεροβάθμιους ελέγχους ή «εκ των υστέρων ελέγχους» που διενεργούνται μετά την καταβολή των κονδυλίων και έχουν ως στόχο να διασφαλισθεί ότι οι υπηρεσίες έχουν πράγματι παρασχεθεί, ότι τα έργα έχουν λάβει την προβλεπόμενη χρηματοδότηση ή ότι το σύστημα ελέγχου είναι αξιόπιστο. Οι έλεγχοι αυτοί βασίζονται συχνά σε ανάλυση κινδύνων, όπως ορίζει η κοινοτική νομοθεσία για διάφορους τομείς.

Εκτός των ανωτέρω, τα κράτη μέλη υποχρεούνται να αναλαμβάνουν πιο στοχοθετημένες δράσεις κατά της απάτης, δηλαδή ελέγχους (έρευνες κατά της απάτης) που διενεργούνται όταν διάφορες δημόσιες υπηρεσίες, ανάλογα με το κράτος μέλος, έχουν υπόνοιες για διάπραξη απάτης: αστυνομία, οικονομικές υπηρεσίες, δικαστικές αρχές σε πιο προχωρημένο στάδιο.

Καθώς η οργάνωση των υπηρεσιών υπάγεται στην αποκλειστική αρμοδιότητα των κρατών μελών, ζητήθηκε από τα τελευταία να οργανώσουν από λειτουργικής άποψης τις δραστηριότητες ελέγχου σύμφωνα με την ανωτέρω τυπολογία. Στην εν λόγω τυπολογία λαμβάνεται ως σημείο αφετηρίας ο υπό έλεγχο τομέας και όχι η οργανωτική οντότητα από την οποία προέρχονται οι εμπλεκόμενοι υπάλληλοι[?] ( Οι υποσημειώσεις του τίτλου ΙΙ βρίσκονται στο τέλος του εγγράφου).

Στους διάφορους πίνακες παρουσιάζονται αναλυτικά οι εκτιμήσεις των κρατών μελών όσον αφορά το προσωπικό που απασχολήθηκε κατά το 2003 σε κάθε είδος ελέγχου (εκ των προτέρων, εκ των υστέρων και κατά της απάτης) στους πέντε καλυπτόμενους τομείς (ΕΤΠΑ, ΕΚΤ, ΕΓΤΠΕ-τμήμα προσανατολισμού, ΧΜΠΑ, Ταμείο Συνοχής). Προκειμένου να είναι συγκρίσιμα τα αριθμητικά στοιχεία, τα είδη των πληροφοριών που ζητούνται και οι παράμετροι των ελέγχων προσδιορίστηκαν με όσο το δυνατό μεγαλύτερη ακρίβεια[?].

Στις δύο τελευταίες στήλες κάθε πίνακα, οι μηχανισμοί ελέγχου των κρατών μελών συσχετίσθηκαν με το ποσό προς έλεγχο. Χάρη στα δεδομένα αυτά τα κράτη μέλη αποκτούν μια πρώτη εικόνα του βαθμού συμμόρφωσής τους με τις αρχές της εξομοίωσης, της αποτελεσματικότητας και της ισοδυναμίας που προβλέπει το άρθρο 280 της συνθήκης. Επειδή κατά τη σύνταξη της παρούσας έκθεσης δεν ήταν διαθέσιμα τα ενοποιημένα αριθμητικά στοιχεία, τα ποσά που χρησιμοποιήθηκαν αντιστοιχούν στα προσωρινά στοιχεία της έκθεσης εκτέλεσης 2003 της ΓΔ Προϋπολογισμού, στις 28 Απριλίου 2004.

Ωστόσο, καθώς πρόκειται για εκτιμήσεις βασισμένες σε ενδεχομένως αποκλίνουσες ερμηνείες των ορισμών των ελέγχων και του προσωπικού, είναι σημαντικό τα δεδομένα αυτά να ερμηνεύονται με σύνεση, λαμβάνοντας υπόψη ότι η αξία τους είναι αποκλειστικά ενδεικτική. Κύριος στόχος είναι να εξαχθούν απλώς οι γενικές τάσεις, οι οποίες στη συνέχεια θα προσδιοριστούν περαιτέρω σε συνεργασία με τα κράτη μέλη, στο πλαίσιο ενός δομημένου διαομιλίαυ.

Ευρωπαϊκό Ταμείο Περιφερειακής Ανάπτυξης (ΕΤΠΑ)

Το Ευρωπαϊκό Ταμείο Περιφερειακής Ανάπτυξης (ΕΤΠΑ) συμβάλλει κυρίως στην παροχή βοήθειας στις αναπτυξιακά καθυστερημένες περιφέρειες, τις περιφέρειες υπό οικονομική ανασυγκρότηση και εκείνες που αντιμετωπίζουν διαρθρωτικές δυσκολίες.

Πίνακας 6.1 - ΕΤΠΑ : προσωπικό που έχει διατεθεί από κάθε κράτος μέλος στα τρία είδη ελέγχου

|(1)

Εκ των προτέρων |(2) = (1)/(7)

%

|(3)

Εκ των υστέρων |(4) = (3)/(7)

%

|(5)

Έρευ-νες κατά της απάτης [?] |(6) = (5)/(7)

%

|(7) = (1)+(3)+(5)

Σύνολο (τρία είδη ελέγχων)

|(8)

Ποσό προς έλεγχο (εκατ. ευρώ) |(9) = (8)/(7)

Ποσό προς έλεγχο ανά υπάλληλο (εκατ. ευρώ) | |BE | 105[?] | 94,26% | 6[?] | 5,74% | - [?] | 0,00% | 112 |64,04 | 0,57 | | DK | 30 | 95,19% | 1 | 4,00% | 0,25 | 0,80% | 32 |25,42 | 0,81 | | DE | 869[?] | 88,49% | 113[?] | 11,51% | -[?] | 0,00% | 982 |1818,68 | 1,85 | | EL | 81 | 79,41% | 21 | 20,59% | - | 0,00% | 102 |1005,36 | 9,86 | | ES [?] | 314 | 70,40% | 132 | 29,60% | - | 0,00% | 446 |4394,96 | 9,85 | | FR[?] | 313 | 84,37% | 58 | 15,63% | - | 0,00% | 371 |1268,69 | 3,42 | | IE | 344 | 56,39% | 266 | 43,61% | - | 0,00% | 610 |294,30 | 0,48 | | IT[?] | 531 | 60,14% | 208 | 23,56% | 144 | 16,30% | 883 |2869,57 | 3,25 | | LU | 3 | 60,00% | 1 | 20,00% | 1 | 20,00% | 5[?] |0,25 | 0,05 | | NL | 1 | 50,00% | 1 | 50,00% | - | 0,00% | 2[?] |116,97 | -[?] | | AT | 98 | 90,74% | 10 | 9,26% | -[?] | 0,00% | 108 |151,85 | 1,41 | | PT | 684 | 58,26% | 246 | 20,95% | 244[?] | 20,78 | 1174 |2392,51 | 2,04 | | FI[?] | 107[?] | 81,31% | 22[?] | 16,72% | 3[?] | 2,27% | 132 |116,85 | 0,89 | | SE | 100 | 83,35% | 18,5 | 15,40% | 1,5[?] | 1,25% | 120 |195,36 | 1,63 | | UK[?] | 204[?] | 49,67% | 143 | 34,75% | 64 | 15,50 % | 411 |938,39 | 2,28 | | Σύνολο |3 784 | 68,95% | 1 247 | 22,72% | 457 | 8,33% | 5 489 |15 653, 20 | 2,85 | |Στον τομέα του ΕΤΠΑ, οι εκ των προτέρων έλεγχοι φαίνεται να απασχολούν το μεγαλύτερο ποσοστό του ανθρώπινου δυναμικού στην πλειονότητα των κρατών μελών (στο σύνολο των κρατών μελών, εκ των προτέρων έλεγχοι : 68,95 %· εκ των υστέρων έλεγχοι: 22,72 %· έρευνες κατά της απάτης : 8,33 %). Ωστόσο, υπάρχει ανομοιογένεια μεταξύ των κρατών μελών όσον αφορά το ποσοστό των υπαλλήλων που διατίθεται σε κάθε ένα από τα τρία είδη ελέγχων.

Πρέπει να επισημανθούν οι περιπτώσεις της Αυστρίας, της Δανίας και του Βελγίου που διαθέτουν περισσότερο από το 90% του προσωπικού τους για τους εκ των προτέρων ελέγχους, στο πλαίσιο μιας στρατηγικής για την πρόληψη. Συνεπώς οι πόροι προορίζονται για την ανίχνευση ενδεχόμενων προβλημάτων σε αρχικό στάδιο της διαδικασίας ελέγχου.

Όσον αφορά τις έρευνες κατά της απάτης, σύμφωνα με τα κοινοποιηθέντα στοιχεία, μόνο τέσσερα κράτη μέλη (Λουξεμβούργο, Ιταλία, Πορτογαλία και Ηνωμένο Βασίλειο) είναι σε θέση να επιβεβαιώσουν ότι διέθεσαν για τις έρευνες αυτές ποσοστό άνω του 15% των ανθρώπινων πόρων τους.

Πρέπει ωστόσο να υπογραμμισθεί ότι ορισμένα κράτη μέλη αντιμετώπισαν δυσκολίες στην κατανομή του προσωπικού ανά τύπο ελέγχου και ότι άλλα κράτη υπογράμμισαν ότι οι αρμόδιοι για τον έλεγχο υπάλληλοί τους κάλυπταν πολλούς τομείς, γεγονός που δεν επιτρέπει τη διενέργεια πιο ενδελεχών αναλύσεων.

Επιπλέον, πολλά κράτη μέλη δεν είναι σε θέση να παράσχουν αριθμητικά στοιχεία για τους ανθρώπινους πόρους που ασχολούνται με τις έρευνες κατά της απάτης. Αυτό μπορεί να εξηγηθεί είτε από το γεγονός ότι δεν υπάρχουν υπηρεσίες που ασχολούνται ειδικά με την καταπολέμηση της απάτης (για παράδειγμα η περίπτωση της Αυστρίας), είτε από το γεγονός ότι οι αρμόδιοι υπάλληλοι δεν περιορίζονται απλά στη διεξαγωγή ερευνών σε κάθε επιμέρους τομέα. Υφίσταται λοιπόν επικάλυψη δραστηριοτήτων και είναι δύσκολο να καταρτισθούν σαφείς πίνακες προσωπικού ανά τύπο ταμείου

Παρά τις εν λόγω επιφυλάξεις, από τα στοιχεία προκύπτει ότι τα κράτη μέλη ακολουθούν διαφορετικές στρατηγικές ελέγχου οι οποίες βασίζονται σε μικρότερο ή μεγαλύτερο βαθμό στη μία ή την άλλη μεθοδολογία.

Ευρωπαϊκό Κοινωνικό Ταμείο (ΕΚΤ)

Το Ευρωπαϊκό Κοινωνικό Ταμείο παρεμβαίνει ουσιαστικά στο πλαίσιο της ευρωπαϊκής στρατηγικής για την απασχόληση.

Πίνακας 6.2 - ΕΚΤ : ΕΤΠΑ : προσωπικό που έχει διατεθεί από κάθε κράτος μέλος στα τρία είδη ελέγχου

|(1)

Εκ των προτέ-ρων |(2) = (1)/(7)

%

|(3)

Εκ των υστέ-ρων |(4) = (3)/(7)

%

|(5)

Έρευνες κατά της απάτης [?] |(6) = (5)/(7)

%

|(7) = (1)+(3)+(5)

Σύνολο (τρία είδη ελέγχων) |(8)

Ποσό προς έλεγχο (εκατ. ευρώ) |(9) = (8)/(7) Ποσό προς έλεγχο ανά υπάλληλο (εκατ. ευρώ) | |BE | 38[?] | 71,70% | 15[?] | 28,30% | - [?] | 0,00% | 53 |33,34 | 0,63 | | DK | 20 | 28,57% | 40 | 57,14% | 10[?] | 14,29% | 70 |44,49 | 0,64 | | DE | 596[?] | 84,90% | 106[?] | 15,10% | -[?] | 0,00% | 702 |1392,42 | 1,98 | | EL | 38 | 71,70% | 15 | 28,30% | | 0,00% | 53 |684,39 | 12,91 | | ES [?] | 1292 | 84,17% | 243 | 15,83% | - | 0,00% | 1535 |1738,36 | 1,13 | | FR [?] | 120 | 63,83 | 68 | 36,17 | - | 0,00% | 188 |579,97 | 3,08 | | IE | 16 | 71,11% | 6,5 | 28,89% | | 0,00% | 22,5 |113,85 | 5,06 | | IT[?] | 589 | 67,82% | 215 | 24,81% | 64 | 7,37% | 869 |1078,73 | 1,24 | | LU | 2 | 50,00% | 2 | 50,00% | - | 0,00% | 4 |5,28 | 1,32 | | NL | 40 | 72,73% | 14 | 25,45% | 1 | 1,82% | 55 |77,72 | 1,41 | | AT | 264 | 99,44% | 1,5 | 0,56% | -[?] | 0,00% | 265,5 |112,92 | 0,42 | | PT | 486 | 77,64% | 140 | 22,36% | -[?] | 0,00% | 626 |740,27 | 1,18 | | FI[?] | 85,5[?] | 87,51% | 10[?] | 10,34% | 2 | 2,15% | 98 |172,06 | 1,76 | | SE | 108 | 83,72% | 19,5[?] | 15,12% | 1,5[?] | 1,16% | 129 |167,29 | 1,29 | | UK[?] | 70 | 48,61% | 64 | 44,44% | 10 | 6,94% | 144 |357,61 | 2,48 | | Σύνολο |3 764 | 78,21% | 960 | 19,95% | 89 | 184% | 4 813 |7 298, 70 | 1,52 | |Για μια ακόμη φορά, παρατηρείται ελάχιστη ομοιογένεια μεταξύ των κρατών μελών όσον αφορά την κατανομή του προσωπικού στα τρία είδη ελέγχου (εκ των προτέρων, εκ των υστέρων και κατά της απάτης). Το προσωπικό που διατέθηκε από τα κράτη μέλη για τους εκ των προτέρων ελέγχους ξεπερνούσε κατά πολύ το αντίστοιχο που διατέθηκε για τις άλλες δύο κατηγορίες ελέγχων το 2003 (στο σύνολο των κρατών μελών, εκ των προτέρων έλεγχοι: 78,21 %· εκ των υστέρων έλεγχοι: 19,95 %· έρευνες κατά της απάτης: 1,84 %)

Τέσσερα μόνο κράτη παρουσιάζουν σημαντική απόκλιση από τον προαναφερόμενο μέσο όρο. Η Δανία διέθεσε λιγότερο από το ήμισυ του προσωπικού της για τους εκ των προτέρων ελέγχους, ενώ το Λουξεμβούργο και το Ηνωμένο Βασίλειο διέθεσαν περίπου το 50% των ανθρώπινων πόρων τους. Αντίθετα, η Αυστρία διέθεσε ποσοστό άνω του 99% του δυναμικού της για τους εκ των προτέρων ελέγχους.

Στην πλειονότητα των κρατών μελών, οι έρευνες κατά της απάτης είναι η κατηγορία ελέγχων στην οποία διατέθηκε πολύ περιορισμένο ποσοστό του προσωπικού (λιγότερο από 10 %). Ένα κράτος ωστόσο αποτελεί εξαίρεση (Δανία: 14,29%).

Από τα ανωτέρω δεδομένα συνάγεται το συμπέρασμα ότι στον τομέα του ΕΚΤ, όπως και σε εκείνο του ΕΤΠΑ, η προστασία των οικονομικών συμφερόντων της Κοινότητας φαίνεται να διασφαλίζεται κυρίως με τους εκ των προτέρων ελέγχους.

Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)-τμήμα προσανατολισμού

Το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) τμήμα «προσανατολισμού» συμβάλλει στην ανάπτυξη και τη διαρθρωτική προσαρμογή των αναπτυξιακά καθυστερημένων περιφερειών, βελτιώνοντας την αποτελεσματικότητα των δομών παραγωγής, μεταποίησης και εμπορίας των γεωργικών και βασικών προϊόντων.

Πίνακας 6.3 – ΕΓΤΠΕ –τμήμα προσανατολισμού: προσωπικό που έχει διατεθεί από κάθε κράτος μέλος στα τρία είδη ελέγχου

|(1)

E κ των προτέ-ρων |(2) = (1)/(7)

%

|(3)

E κ των υστέ-ρων |(4) = (3)/(7)

%

|(5)

Έρευνες κατά της απάτης [?] |(6) = (5)/(7)

%

|(7) = (1)+(3)+(5)

Σύνολο (τρία είδη ελέγχων)

|(8)

Ποσό προς έλεγχο (εκατ. ευρώ) |(9) = (8)/(7)

Ποσό προς έλεγχο ανά υπάλληλο (εκατ. ευρώ) | |BE | 11[?] | 92,52% | 1[?] | 7,48% | - [?] | 0,00% | 12 |16,22 | 1,32 | | DK | 1 | 31,25% | 2 | 68,75% | -[?] | 0,00% | 3 |1,04 | 0,33 | | DE | 332 | 57,24% | 248 | 42,76% | -[?] | 0,00% | 580 |545,41 | 0,94 | | EL | 40 | 71,43% | 16 | 28,57% | - | 0,00% | 56 |136,28 | 2,43 | | ES [?] | 299 | 85,43% | 51 | 14,57% | - | 0,00% | 350 |810,06 | 2,31 | | FR [?] | 55 | 94,83% | 3 | 5,17% | | 0,00% | 58 |102,36 | 1,76 | | IE | 113 | 85,93% | 15,5 | 11,79% | 3 | 2,28% | 131,5 |16,61 | 0,13 | | IT[?] | 179,5 | 61,90% | 46,5 | 16,03% | 24 | 8,28% | 250 |577,76 | 2,31 | | LU | 6[?] | 75,00% | 2[?] | 25,00% | | 0,00% | 8[?] |0,105 | 0,01 | | NL | 3 | 34,15% | 5 | 59,76% | 0,5 | 6,10% | 8 |4,20 | 0,51 | | AT | 14 | 66,67% | 7 | 33,33% | -[?] | 0,00% | 21 |25,93 | 1,23 | | PT | 559 | 93,95% | 36 | 6,05% | -[?] | 0,00% | 595 |294,15 | 0,49 | | FI[?] | 40[?] | 91,11% | 4[?] | 8,89% | - | 0,45% | 44 |23,43 | 0,53 | | SE | 42 | 90,67% | 3 | 6,07% | 1,5[?] | 3,25% | 46 |22,24 | 0,48 | | UK[?] | 60[?] | 48,78% | 33 | 26,83% | 30 | 24,39% | 123 |37,00 | 0,30 | | Σύνολο |1 755 | 76,75% | 472 | 20,66% | 59 | 2,59% | 2 286 | 2 612,80 | 1,14 | | Στον τομέα ΕΓΤΠΕ-τμήμα προσανατολισμού το μεγαλύτερο μέρος του αρμόδιου για τον έλεγχο προσωπικού των κρατών μελών (76,75%) διατέθηκε επίσης για τους εκ των προτέρων ελέγχους. Διαπιστώνονται για μια ακόμη φορά διαφορές μεταξύ των κρατών μελών όσον αφορά την κατανομή του αρμόδιου για τον έλεγχο προσωπικού στα τρία είδη ελέγχων.

Το Βέλγιο, η Γαλλία, η Πορτογαλία, η Φινλανδία και η Σουηδία διέθεσαν ποσοστό άνω του 90% του προσωπικού τους για τους εκ των προτέρων ελέγχους. Αντίθετα, η Δανία, και στον τομέα αυτό, ευνοεί τους εκ των υστέρων ελέγχους (68,75 %) σε σχέση με τους εκ των προτέρων ελέγχους (31,25 %).

Στον εν λόγω τομέα, και οι Κάτω Χώρες διέθεσαν κατά το 2003 περισσότερους ανθρώπινους πόρους για τους εκ των υστέρων ελέγχους απ’ότι για τους εκ των προτέρων ελέγχους.

Σχετικά περιορισμένοι ήταν οι πόροι που διατέθηκαν για τις έρευνες κατά της απάτης (2,59%). Ορισμένα κράτη μέλη επεσήμαναν ότι οι έρευνες κατά της απάτης είχαν ενσωματωθεί στα άλλα είδη ελέγχου.

Συνολικά, το προσωπικό που διατέθηκε από τα κράτη μέλη στον τομέα αυτό, λαμβανομένων υπόψη όλων των ειδών ελέγχου, ήταν χαμηλότερο αριθμητικά (2286) σε σύγκριση με το συνολικό προσωπικό ελέγχου στους τομείς του ΕΓΤΠΕ (5.489) και του ΕΚΤ (4.813), ο αριθμός όμως αυτός είναι αναλογικός προς το ποσό προς έλεγχο. Πράγματι, το υψηλότερο ποσό προς έλεγχο από τους αρμόδιους υπαλλήλους παραμένει εκείνο του ΕΤΠΑ (2,85 εκατ. ευρώ ανά υπάλληλο) ενώ το χαμηλότερο αντιστοιχεί στο ΕΓΤΠΕ-τμήμα προσανατολισμού (1,14 εκατ. ευρώ ανά υπάλληλο).

Χρηματοδοτικό μέσο προσανατολισμού της αλιείας (ΧΜΠΑ)

Το χρηματοδοτικό μέσο προσανατολισμού της Αλιείας (ΧΜΠΑ) παρέχει στήριξη στις διαρθρωτικές μεταβολές στον τομέα της αλιείας.

Πίνακας 6.4 -ΧΜΠΟ : προσωπικό που έχει διατεθεί από κάθε κράτος μέλος στα τρία είδη ελέγχου

|(1)

E κ των προτέ-ρων |(2) = (1)/(7)

%

|(3)

E κ των υστέ-ρων |(4) = (3)/(7)

%

|(5)

Έρευνες κατά της απάτης [?] |(6) = (5)/(7)

%

|(7) = (1)+(3)+(5)

Σύνολο (τρία είδη ελέγχων)

|(8)

Ποσό προς έλεγχο (εκατ. ευρώ) |(9) = (8)/(7)

Ποσό προς έλεγχο ανά υπάλληλο (εκατ. ευρώ) | |BE | 1 | 62,50% | 1[?] | 37,50% | - | 0,00%- | 2 |1,44 | 0,90 | | DK | 5 | 79,03% | 1 | 20,97% | -[?] | 0,00%- | 6 |25,51 | 4,11 | | DE | 27 | 52,94% | 24 | 47,06% | -[?] | 0,00%- | 51 |34,78 | 0,68 | | EL | 212[?] | 100,00% | - | 0,00% | | 0,00%- | 212 |42,01 | 0,19 | | ES [?] | 87 | 64,44% | 48 | 35,56% | - | 0,00%- | 135 |281,72 | 2,08 | | FR [?] | 27 | 93,10% | 2 | 6,90% | - | 0,00%- | 29 |19,42 | 0,67 | | IE | 3 | 60,00% | 2 | 40,00% | 0 | 0,00%- | 5 |6,94 | 1,38 | | IT[?] | 46 | 52,38% | 28 | 31,75% | 14 | 15,87% | 88 |12,68 | 0,14 | | LU[?] | - | - | - | - | - | - | - |0,150 | - | | NL | 2 | 66,67% | 1 | 33,33% | - | 0,00% | 3 |10,09 | 3,25 | | AT | 5,5 | 52,38% | 5 | 47,62% | -[?] | 0,00% | 10,5 |0,22 | 0,02 | | PT | 39 | 76,47% | 12 | 23,53% | -[?] | 0,00% | 51 |36,95 | 0,72 | | FI[?] | 12[?] | 82,76% | 2,5[?] | 17,24% | - | 0,00% | 14,5 |8,94 | 0,62 | | SE | 10 | 74,07% | 2 | 14,81% | 1,5[?] | 11,11% | 13,5 |3,83 | 0,28 | | UK[?] | 10[?] | 46,51% | 0 | 0,00% | 11 | 52,33% | 21[?] |10,19 | 0,47 | | Σύνολο |487 | 77,01% | 129 | 20,38% | 16,5 | 2,61% | 632 |494, 87 | 0,78 | |Στον τομέα ΧΜΠΑ, το μεγαλύτερο μέρος του αρμόδιου για τον έλεγχο προσωπικού των κρατών μελών (77,01%) διατέθηκε, όπως και στα υπόλοιπα διαρθρωτικά ταμεία, για τους εκ των προτέρων ελέγχους.

Διαπιστώνονται και στον τομέα αυτό διαφορές μεταξύ των κρατών μελών όσον αφορά την κατανομή του δυναμικού στα τρία είδη ελέγχου, καθόσον η Γερμανία, η Ιρλανδία και η Αυστρία διέθεσαν ισοδύναμους σχεδόν ανθρώπινους πόρους για τους εκ των υστέρων και εκ των προτέρων ελέγχους, η Φινλανδία και η Δανία διέθεσαν περίπου το 80% του δυναμικού τους για τους εκ των προτέρων ελέγχους, ενώ το αντίστοιχο ποσοστό για τη Γαλλία ήταν άνω του 90% και για την Ελλάδα 100%.

Ταμείο συνοχής

Το Ταμείο συνοχής συμβάλλει στη χρηματοδότηση σχεδίων στον τομέα του περιβάλλοντος καθώς και στον τομέα των ευρωπαϊκών δικτύων σε θέματα υποδομών των μεταφορών.

Πίνακας 6.5 – Ταμείο συνοχής: προσωπικό που έχει διατεθεί από κάθε κράτος στα τρία είδη ελέγχου

|(1)

E κ των προτέ-ρων |(2) = (1)/(7)

%

|(3)

E κ των υστέ-ρων |(4) = (3)/(7)

%

|(5)

Έρευνες κατά της απάτης [?] |(6) = (5)/(7)

%

|(7) = (1)+(3)+(5)

Σύνολο (τρία είδη ελέγχων)

|(8)

Ποσό προς έλεγχο (εκατ. ευρώ) |(9) = (8)/(7)

Ποσό προς έλεγχο ανά υπάλληλο (εκατ. ευρώ) | |EL | 16 | 61,54% | 10 | 38,46% | - | - | 26 |40,08 | 1,54 | | ES [?] | 90 | 72,58% | 34 | 27,42% | - | - | 124 |1724,73 | 13,91 | | IE | 18 | 69,23% | 8 | 30,77% | - | - | 26 |172,09 | 6,62 | | PT | 20 | 62,50% | 12 | 37,50% | -[?] | - | 32 |258,12 | 8,01 | | Σύνολο |144 | 69,23 % | 64 | 30,77% | - | - | 208 |2195,02 | 10,55 | |Διαπιστώνεται ότι το ποσό προς έλεγχο ανά υπάλληλο είναι πολύ υψηλότερο απ’ότι στους υπόλοιπους τομείς (10,55 εκατ. ευρώ έναντι 2,85 εκατ. ευρώ για το ΕΤΠΑ και 1,52 εκατ. ευρώ για το ΕΚΤ). Πρέπει να επισημανθεί ότι πρόκειται γενικά για έργα ευρύτερης κλίμακας απ’ότι στα υπόλοιπα ταμεία. Το γεγονός αυτό ευνοεί τις οικονομίες κλίμακας κατά τις ενέργειες ελέγχου και εξηγεί κατά συνέπεια το μειωμένο αριθμό υπαλλήλων σε σχέση με το αντίστοιχο ποσό προς έλεγχο.

Το μεγαλύτερο μέρος του αρμόδιου για τον έλεγχο προσωπικού των κρατών μελών διατέθηκε στον τομέα του Ταμείου συνοχής, για τους εκ των προτέρων ελέγχους (στο σύνολο των κρατών μελών, εκ των προτέρων έλεγχοι: 69,23 % ·εκ των υστέρων έλεγχοι: 30,77 %).

Παρατηρείται μια σχετική ομοιογένεια μεταξύ των κρατών μελών όσον αφορά την κατανομή του προσωπικού στα τρία είδη ελέγχων (εκ των προτέρων, εκ των υστέρων και κατά της απάτης), και συγκεκριμένα, τα δύο τρίτα του δυναμικού έχουν διατεθεί για τον εκ των προτέρων έλεγχο και το ένα τρίτο για τον εκ των υστέρων έλεγχο.

Στον τομέα αυτό, δεν έχουν αναφερθεί η διάθεση ανθρώπινων πόρων αποκλειστικά για τις έρευνες κατά της απάτης.

Συμπέρασμα

Κατά την ανάγνωση του πίνακα που ακολουθεί πρέπει να ληφθούν υπόψη πολυάριθμες επιφυλάξεις που διατυπώθηκαν από τα κράτη μέλη και οι οποίες έχουν καταχωρηθεί στις υποσημειώσεις των πινάκων 6.1 έως 6.5.

Πίνακας 6.6 – Διαρθρωτικές ενέργειες: προσωπικό που έχει διατεθεί από κάθε κράτος μέλος στα τρία είδη ελέγχου

|(1)

E κ των προτέ-ρων |(2) = (1)/(7)

%

|(3)

E κ των υστέ-ρων |(4) = (3)/(7)

%

|(5)

Έρευνες κατά της απάτης |(6) = (5)/(7)

%

|(7) = (1)+(3)+(5)

Σύνολο (τρία είδη ελέγχων)

|(8)

Ποσό προς έλεγχο (εκατ. ευρώ) |(9) = (8)/(7)

Ποσό προς έλεγχο ανά υπάλληλο (εκατ. ευρώ) | |BE | 155 | 86,06 % | 23 | 12,94% | - | 0,00% | 178 |115,04 | 0,64 | | DK | 56 | 50,27% | 45 | 40,46% | 10 | 9,27% | 111 |96,46 | 0,87 | | DE | 1 824 | 78,79% | 491 | 21,21% | - | 0,00% | 2 315 |3 791,29 | 1,64 | | EL | 387 | 86,19% | 62 | 13,81% | - | 0,00% | 449 |1 908,12 | 4,42 | | ES | 2 082 | 80,39% | 508 | 19,61% | - | 0,00% | 2 590 |8 949,83 | 3,46 | | FR | 515 | 79,72% | 131 | 20,28% | - | 0,00% | 646 |1 970,44 | 3,05 | | IE | 494 | 62,14% | 298 | 37,48% | 3 | 0,38% | 795 |603,79 | 0,76 | | IT | 1 346 | 64,40% | 498 | 23,83% | 246 | 11,77% | 2 090 |4 538,74 | 2,17 | | LU | 11 | 64,71% | 5 | 29,41% | 1 | 5,88% | 17 |5,79 | 0,34 | | NL | 46 | 67,06% | 21 | 30,75% | 1,5 | 2,20% | 68 |208,98 | 3,07 | | AT | 381,5 | 94,20% | 23,5 | 5,80% | | 0,00% | 405 |290,92 | 0,72 | | PT | 1 788 | 72,15% | 446 | 18,00% | 244 | 9,85% | 2 478 |3 722,00 | 1,50 | | FI | 245 | 85,03% | 38 | 13,27% | 5 | 1,70% | 288 |321,28 | 1,11 | | SE | 2600 | 84,19% | 43 | 13,86% | 6 | 1,94% | 309 |388,72 | 1,26 | | UK | 344 | 49,43% | 240 | 34,83% | 105 | 15,24% | 689 |1 343,19 | 1,92 | | Σύνολο |9 934 | 73,98% | 2 872 | 21,39% | 622 | 4,63% | 12 535 |28 254,59 | 2,25 | |Από τον ανακεφαλαιωτικό πίνακα προκύπτει ότι, για το σύνολο των κρατών μελών και για το σύνολο των καλυπτόμενων τομέων, η μεγάλη πλειοψηφία των ανθρώπινων πόρων διατέθηκε κατά το 2003 για τους εκ των προτέρων ελέγχους (εκ των προτέρων έλεγχοι:73,98 % ·εκ των υστέρων έλεγχοι: 21,39 % ·έρευνες κατά της απάτης: 4,63 %).

Από τα στοιχεία αυτά προκύπτει ότι, γενικά, δόθηκε προτεραιότητα στους μηχανισμούς επιτήρησης και εκ των προτέρων επαλήθευσης που χρησιμοποιούνται κατά την εξέταση των αιτήσεων χρηματοδότησης.

Από ποσοτικής άποψης, στους ελέγχους χρησιμοποίησης των πόρων ή εκτέλεσης των έργων (εκ των υστέρων έλεγχοι) διατίθενται γενικά λιγότεροι πόροι, στο βαθμό που διενεργούνται βάσει προγραμματισμού, τεχνικών δειγματοληψίας ή στοχοθέτησης των κινδύνων.

Χωρίς να εκφέρεται κρίση για τον επιλεχθέντα τρόπο οργάνωσης των ελέγχων, που υπάγεται στην αποκλειστική αρμοδιότητα των κρατών μελών, η Επιτροπή εκφράζει τη λύπη της για το γεγονός ότι μόνο εννέα κράτη μέλη υπέβαλαν αξιολόγηση του δυναμικού που διατέθηκε για τις έρευνες κατά της απάτης.

Συνολικά, τα κράτη μέλη διέθεσαν περισσότερο ανθρώπινο δυναμικό στους ελέγχους που διεξήχθησαν στον τομέα του ΕΤΠΑ: 5.489 υπάλληλοι, έναντι 4.813 για το ΕΚΤ, 2.286 για το ΕΓΤΠΕ-τμήμα εγγυήσεων, 632 για το ΧΜΠΑ και 208 για το Ταμείο συνοχής. Οι αριθμοί αυτοί είναι αναλογικοί προς τα προς έλεγχο ποσά καθόσον αυτά είναι επίσης υψηλότερα για το ΕΤΠΑ απ’ότι για τα υπόλοιπα ταμεία. Το ποσό προς έλεγχο ανά υπάλληλο ανέρχεται σε 2,85 εκατ. ευρώ για το ΕΤΠΑ, 1,52 για το ΕΚΤ, 1,14 για το ΕΓΤΠΕ-τμήμα εγγυήσεων και 0,78 για το ΧΜΠΑ. Στον τομέα του Ταμείου Συνοχής, το εν λόγω ποσό είναι κατά πολύ μεγαλύτερο και συγκεκριμένα 10,55 εκατ. ευρώ ανά υπάλληλο.

Εάν συγκρίνουμε τα αριθμητικά στοιχεία ανά κράτος μέλος, το προς έλεγχο ποσό για το σύνολο των ταμείων κυμαίνεται από 0,34 έως 4,42 εκατ. ευρώ ανά υπάλληλο. Όταν εξετάζονται τα αριθμητικά στοιχεία για το κάθε ταμείο ξεχωριστά, οι διαφορές αυξάνονται αισθητά, για παράδειγμα για το ΕΤΠΑ: 0,05 έως 9,86 εκατ. ευρώ ανά υπάλληλο, για το ΕΚΤ: 0,42 έως 12,91 εκατ. ευρώ ανά υπάλληλο.

Η γενική διαπίστωση είναι ότι η πλειονότητα των κρατών μελών έδωσε ιδιαίτερη έμφαση στην πρόληψη, γεγονός που εξηγεί τη συγκέντρωση ανθρώπινων πόρων στους εκ των προτέρων ελέγχους. Μόνο ορισμένα κράτη μέλη επέλεξαν μια πιο ομοιογενή κατανομή ανάμεσα στα τρία είδη ελέγχων, γεγονός που αντικατοπτρίζει μια προσέγγιση αποτροπής με επανειλημμένους ελέγχους και έρευνες κατά της απάτης. Οι τάσεις που είχαν επισημανθεί στην έκθεση για το έτος 2002 επιβεβαιώθηκαν.

συντονισμοσ μεταξυ των υπηρεσιων στο εσωτερικο των κρατων μελων[?]

Η αποτελεσματικότητα των ελέγχων και των ερευνών σε σχέση με τους κοινοτικούς πόρους και δαπάνες εξαρτάται από το στενό συντονισμό μεταξύ των αρμοδίων υπηρεσιών. Η ειδική έκθεση ελέγχου του Ελεγκτικού Συνεδρίου αριθ. 10/2001[?], καθώς και οι έλεγχοι που πραγματοποιήθηκαν από την Επιτροπή σε πολλά κράτη μέλη από το Νοέμβριο του 2002 έως τον Ιανουάριο του 2003 οδήγησαν στη διαπίστωση ελλείψεων στον εν λόγω τομέα σε διάφορα επίπεδα. Ακολούθησαν νέες εξελίξεις τις οποίες τα κράτη μέλη θέλησαν να γνωστοποιήσουν μέσω των απαντήσεών τους στο ερωτηματολόγιο σχετικά με το άρθρο 280.

Πρέπει να υπογραμμισθούν ορισμένα σημαντικά οριζόντια μέτρα. Στην Ιταλία, οι περιφέρειες, οι αυτόνομες επαρχίες και οι περιφερειακές διοικήσεις της Guardia di Finanza συνήψαν νέα πρωτόκολλα συμφωνίας προκειμένου να συντονίσουν όλους τους ελέγχους και τις ανταλλαγές πληροφοριών σχετικά με τις διαρθρωτικές ενέργειες. Εξάλλου, τα Διαρθρωτικά Ταμεία αποτέλεσαν το αντικείμενο ξεχωριστών ενεργειών εκ μέρους μιας κεντρικής επιτροπής και είκοσι περιφερειακών επιτροπών δημοσιονομικού συντονισμού αποτελούμενων από εκπροσώπους της προαναφερόμενης οικονομικής αστυνομίας, της Ragioneria Generale dello Stato και της Agenzia delle Entrate .

Πρέπει ακόμη να αναφερθούν διάφορες οδηγίες που δόθηκαν από τις κεντρικές αρχές με σκοπό την ενιαία εφαρμογή των διαδικασιών ελέγχου και κοινοποίησης των παρατυπιών. Κατά την εκπόνηση των οδηγιών αυτών έχουν ληφθεί υπόψη τα διδάγματα από το κλείσιμο των προγραμμάτων των Διαρθρωτικών Ταμείων της περιόδου 1994-99 και οι εκθέσεις ελέγχου του Ελεγκτικού Συνεδρίου και της Επιτροπής. Η εκπόνηση τέτοιου είδους οδηγιών κατά τη διάρκεια του έτους 2003 επισημάνθηκε από τις αρχές της Ιταλίας (περιφέρειες Βενετίας, Τοσκάνης και Καμπανίας), της Βρετανίας (κατευθυντήριες γραμμές της « Compliance Group » που συστάθηκε πρόσφατα με συμμετοχή διαφόρων υπηρεσιών επιφορτισμένων με τη διαχείριση των Διαρθρωτικών Ταμείων στην Αγγλία) και της Γαλλίας (νέα εντολή ελέγχου των τελωνείων, οδηγός διαδικασιών προοριζόμενος για τους οργανισμούς πληρωμών και για τους φορείς ελέγχου στον τομέα ΕΓΤΠΕ-τμήμα εγγυήσεων).

Όλα σχεδόν τα κράτη μέλη επεσήμαναν διατάξεις που αποβλέπουν στη βελτίωση της ανταλλαγής πληροφοριών και τη διευκόλυνση της συνεργασίας: σύσταση μονάδων συντονισμού, διοργάνωση συνεδριάσεων, παροχή κατάρτισης, ανάπτυξη συστημάτων μηχανοργάνωσης. Η βελτίωση αυτή αποσκοπεί ιδίως στην διευκόλυνση της κοινοποίησης παρατυπιών στην Επιτροπή (OLAF), και ως εκ τούτου αξίζει να τύχει ιδιαίτερης προσοχής στην παρούσα έκθεση.

Το Βέλγιο ανέφερε τη σύσταση οργάνου για τον συντονισμό των οργανισμών πληρωμής στον τομέα του ΕΓΤΠΕ-τμήμα εγγυήσεων. Υπεγράφη συμφωνία συνεργασίας μεταξύ του ομοσπονδιακού κράτους και των περιφερειών στους τομείς της αλιείας και της γεωργίας. Ορισμένοι υπάλληλοι της υπηρεσίας τελωνείων και ειδικών φόρων κατανάλωσης καθώς και υπάλληλοι των φορολογικών διοικητικών αρχών απέκτησαν την ιδιότητα του επίκουρου αξιωματικού της δικαστικής αστυνομίας του βασιλικού εισαγγελέα προκείμενου να διευκολύνουν τη διεξαγωγή των ερευνών κατά της απάτης.

Ορισμένα κράτη μέλη δημιούργησαν μονάδες αποτελούμενες από υπευθύνους ελέγχων διαφόρων τομέων. Έτσι, στη Δανία, οι αρμόδιοι για τους ελέγχους του ΕΚΤ και του ΕΤΠΑ συγκεντρώθηκαν στο ίδιο υπουργείο (υπουργείο οικονομικών, εμπορίου και βιομηχανίας) και στην ίδια διοικητική μονάδα. Παρομοίως, το Ηνωμένο Βασίλειο συγκέντρωσε στην ίδια υπηρεσία του υπουργείου περιβάλλοντος, τροφίμων και αγροτικών υποθέσεων τους αρμόδιους για τους οργανισμούς πληρωμών για τα δύο τμήματα του ΕΓΤΠΕ. Στην Ιρλανδία, συστάθηκε επίσημος μηχανισμός ανταλλαγής απόψεων και πληροφοριών σχετικά με τη δημοσιονομική διαχείριση και τους ελέγχους του ΕΚΤ (ESF Financial Steering Group).

Πολλά κράτη μέλη επεσήμαναν τη διεξαγωγή, από το έτος 2003, τακτικών συνεδριάσεων μεταξύ των υπευθύνων για τους ελέγχους στους διάφορους τομείς (όπως για παράδειγμα η ομάδα EURONET της Βορείου Ιρλανδίας) ή μεταξύ των υπευθύνων για τα διάφορα είδη ελέγχου εντός του ίδιου τομέα (όπως για παράδειγμα στη Δανία στον τομέα του ΧΜΠΑ) προκειμένου να διευκολύνουν την ανταλλαγή πληροφοριών και μεθόδων.

Στη Γαλλία και στη Φινλανδία οργανώθηκαν κύκλοι κατάρτισης και σεμινάρια για το προσωπικό διαφόρων υπηρεσιών με στόχο τη βελτίωση του συντονισμού και της συνεργασίας μεταξύ υπηρεσιών.

Το ελληνικό υπουργείο οικονομίας και οικονομικών και ο οργανισμός πληρωμών (OΠEKEΠE) υπέγραψαν μνημόνιο συνεργασίας που προσδιορίζει το πλαίσιο των ανταλλαγών πληροφοριών για τις περιπτώσεις παρατυπιών στον τομέα των επιστροφών κατά την εξαγωγή. Παρόμοια συμφωνία υπεγράφη μεταξύ ιρλανδικών αρχών προκειμένου να διασφαλισθεί η εκτέλεση των εκ των υστέρων ελέγχων και των ελέγχων των συστημάτων σύμφωνα με τους κανόνες που ισχύουν στο γεωργικό τομέα.

Όσον αφορά τη βελτίωση στον τομέα της ανταλλαγής πληροφοριών πρέπει τέλος να επισημανθούν οι βελτιώσεις στα συστήματα πληροφορικής που διευκολύνουν τη μεταφορά των δεδομένων. Τέτοιες ενέργειες γνωστοποιήθηκαν ιδίως από τις αρχές της Βρετανίας (εκσυγχρονισμός του συστήματος πληροφοριών που χρησιμοποιείται από την κυβέρνηση της Σκοτίας για τη διαχείριση του ΕΤΠΑ και του ΕΚΤ), του Βελγίου (αντιπαραβολή των ηλεκτρονικών αρχείων σε εθνικό επίπεδο προκειμένου να αποφευχθεί η μη αιτιολογημένη επιστροφή ΦΠΑ·ανταλλαγή πληροφοριών μεταξύ διαχειριστών ευρωπαϊκών προγραμμάτων προκειμένου να αποφευχθούν οι κίνδυνοι συγχρηματοδότησης από δύο ταυτόχρονα φορείς) και της Ιταλίας (σύστημα πληροφορικής της περιφέρειας της Αόστας που χρησιμοποιείται στον τομέα του σχεδίου αγροτικής ανάπτυξης).

η εισπραξη στο δικαιο των κρατων μελων μεσω παραστασησ πολιτικησ αγωγησ στο πλαισιο ποινικησ διαδικασιασ

Η είσπραξη των απαιτήσεων της Κοινότητας που προκύπτουν από δαπάνες που διαχειρίζεται άμεσα η Επιτροπή («άμεσες δαπάνες») αποτελεί σημαντικό θέμα για τη βελτίωση της προστασίας των οικονομικών συμφερόντων της Κοινότητας.

Στο πλαίσιο αυτό, η Επιτροπή εξέδωσε δύο ανακοινώσεις για τη βελτίωση της είσπραξης (2000 et 2002[?]). Στις ανακοινώσεις αυτές, η Επιτροπή διασαφήνισε το ρόλο που διαδραματίζει η ΟLAF προκειμένου να διασφαλίσει τη δυνατότητα της Επιτροπής να ασκήσει πολιτική αγωγή, μετά από έρευνα της OLAF, στον τομέα των άμεσων δαπανών.

Παράσταση πολιτικής αγωγής : « Η άσκηση πολιτικής αγωγής στο πλαίσιο ποινικής διαδικασίας» θεωρείται αποτελεσματικό μέσο για την προστασία των οικονομικών συμφερόντων της Κοινότητας, καθόσον συμβάλλει στη μείωση της διάρκειας της διαδικασίας συνδυάζοντας την ποινική διαδικασία με την πολιτική αγωγή. Η συνδυασμένη αυτή

διαδικασία παρέχει πολλά πλεονεκτήματα και θα διευκολύνει τις προσπάθειες που καταβάλλονται από την Επιτροπή για την είσπραξη των απαιτήσεων στον τομέα των άμεσων δαπανών.

Υπό την προοπτική αυτή κρίθηκε σημαντικό να καθοριστούν οι όροι υπό τους οποίους η Επιτροπή, δυνάμει του εθνικού δικαίου, δύναται να ασκήσει τέτοια πολιτική αγωγή ή να λάβει αντίστοιχα μέτρα εξ ονόματος των Κοινοτήτων, σε περιπτώσεις απατών στον τομέα των άμεσων δαπανών.

Προκειμένου να αξιολογηθεί η εν λόγω δυνατότητα είσπραξης, ζητήθηκε από τα κράτη μέλη να κοινοποιήσουν μια αρχική παρουσίαση της νομικής βάσης που προβλέπει η νομοθεσία τους για μια τέτοια αγωγή.

Οι απαντήσεις των κρατών μελών [?] παρείχαν στην Επιτροπή μια συνολική θεώρηση των εθνικών νομοθεσιών όσον αφορά τη δυνατότητα άσκησης «πολιτικής αγωγής στο πλαίσιο ποινικής διαδικασίας».

Εξαιρουμένων των κρατών μελών που το νομικό τους σύστημα βασίζεται στο εθιμικό δίκαιο (common law) [?] , όλα τα κράτη μέλη [?] επιτρέπουν στις Κοινότητες, που εκπροσωπούνται από την Επιτροπή, την άσκηση «πολιτικής αγωγής στο πλαίσιο ποινικής διαδικασίας», όταν πληρούνται οι όροι που προβλέπονται από το εθνικό δίκαιο.

Στα εν λόγω κράτη μέλη, όταν είναι πιθανή μια τέτοια αγωγή, το αίτημα «παράστασης πολιτικής αγωγής» πρέπει να υποβάλλεται από το «θιγόμενο μέρος» ενώπιον των δικαστικών ή των αρμοδίων για την δίωξη αρχών. Εξάλλου, σε ορισμένα κράτη μέλη [?], μια τέτοια διαδικασία μπορεί να κινηθεί και από την εισαγγελική αρχή.

Τα κράτη μέλη[?] ανέφεραν ότι ο χρόνος άσκησης της αγωγής αποτελεί ουσιαστικό στοιχείο προκειμένου αυτή να μπορεί να γίνει αποδεκτή. Σε ορισμένα κράτη μέλη[?], η «παράσταση πολιτικής αγωγής» είναι δυνατή μόνο πριν από την έναρξη της δικαστικής διαδικασίας. Ωστόσο, σε άλλα νομικά συστήματα[?]. απαιτείται να έχει κινηθεί η δικαστική διαδικασία τη στιγμή που υποβάλλεται η αίτηση. Στα εν λόγω νομικά συστήματα, η αίτηση «άσκησης πολιτικής αγωγής» πρέπει να έχει υποβληθεί το αργότερο κατά τη διάρκεια της κύριας ακροαματικής διαδικασίας και οπωσδήποτε πριν από την έναρξη των συζητήσεων για την περάτωσή της.

Στα κράτη μέλη των οποίων το νομικό σύστημα βασίζεται στο εθιμικό δίκαιο (common law), παρόλο που η Επιτροπή δεν νομιμοποιείται στην άσκηση πολιτικής αγωγής, έχει το δικαίωμα να υποβάλει αίτημα «αποζημίωσης».

Σε σχέση με αρμόδιες εθνικές αρχές, διαπιστώθηκε σε πολλά κράτη μέλη ότι ο δικαστής ή η ποινική δικαστική αρχή διαδραματίζουν καθοριστικό ρόλο. Οι απαντήσεις των κρατών μελών παρουσιάζουν μεγάλη ποικιλομορφία όσον αφορά τους όρους που ισχύουν για την άσκηση πολιτικής αγωγής. Ωστόσο, η Επιτροπή δεν έχει λάβει για το θέμα αυτό επαρκείς πληροφορίες από όλα τα κράτη μέλη ώστε να είναι σε θέση να εκπονήσει μια πιο ενδελεχή ανάλυση.

Σε όλα τα κράτη μέλη προβλέπονται προθεσμίες παραγραφής. Ωστόσο, από τη γενική εικόνα, προκύπτουν μεγάλες διαφορές όσον αφορά τη διάρκεια των εν λόγω προθεσμιών. Σε πολλά κράτη μέλη το αστικό δίκαιο προβλέπει σχετικές με το εν λόγω θέμα διατάξεις. Σε γενικά πλαίσια, η διάρκεια των προθεσμιών παραγραφής κυμαίνεται από μακρόχρονες περιόδους 20-30 ετών[?] έως συντομότερες προθεσμίες 3-5 ετών[?].

Συντηρητικά μέτρα : κατά τη διάρκεια μιας ποινικής διαδικασίας, και επικουρικά προς την άσκηση πολιτικής αγωγής, μπορεί να ζητηθεί η λήψη συντηρητικών μέτρων. Τα νομικά συστήματα των κρατών μελών προβλέπουν διάφορα μέσα, όπως τη δήμευση ή την κατάσχεση των κεφαλαίων στο πλαίσιο ποινικής διαδικασίας. Τα εν λόγω μέσα θα μπορούσαν να χρησιμοποιηθούν σε ορισμένες περιπτώσεις από την προκαταρκτική ήδη φάση της δίκης.

Η περιπλοκότητα των εθνικών νομικών συστημάτων υπαγορεύει στην Επιτροπή την ανάγκη διατήρησης στενής συνεργασίας με τις δικαστικές αρχές. Αυτό θα μπορούσε να συμβάλει στην εξασφάλιση αποτελεσματικής προστασίας των οικονομικών συμφερόντων της Κοινότητας, ιδίως όταν η διαχείριση των κονδυλίων γίνεται από την Επιτροπή.

[1] Ανακοίνωση της Επιτροπής για την «προστασία των οικονομικών συμφερόντων των Κοινοτήτων-καταπολέμηση της απάτης: Για μια σφαιρική στρατηγική προσέγγιση» (έγγραφοCOM (2000) 358 τελικό).

[2] Βλέπε το Πρόγραμμα Δράσης για την περίοδο 2001-2003 σχετικά με την προστασία των οικονομικών συμφερόντων των Ευρωπαϊκών Κοινοτήτων (COM (2001) 254 τελικό της 15.5.2001) για την υλοποίηση της σφαιρικής στρατηγικής 2001-2005.

[3] Ψήφισμα της 27ης Μαρτίου 2003 για την Πράσινη Βίβλο σχετικά με την ποινική προστασία των οικονομικών συμφερόντων της Κοινότητας και τη δημιουργία ευρωπαϊκής εισαγγελικής αρχής και ψήφισμα της 13ης Μαρτίου 2003 για την προστασία των οικονομικών συμφερόντων των Κοινοτήτων και την καταπολέμηση της απάτης – ετήσια έκθεση 2001.

[4] ΕΕ C 286 της 28.11.2003.

[5] Έγγραφο εργασίας των υπηρεσιών της Επιτροπής (SEC (2004)1058) «Εφαρμογή του άρθρου 280 από τα κράτη μέλη και την Κοινότητα το 2003 – Παρακολούθηση του σχεδίου δράσης 2001-2003 και μέτρα που έλαβαν τα κράτη μέλη» και (SEC (2004)1059) «Στατιστική ανάλυση των παρατυπιών – Γεωργικό Ταμείο, Διαρθρωτικά Ταμεία και Ταμείο Συνοχής, Ίδιοι πόροι – Έτος 2003».

[6] Βλέπε αναφορά ανωτέρω.

[7] Βλέπε αναφορά ανωτέρω.

[8] COM (2003) 154 τελικό της 2.4. 2003.

[9] ΕΕ L 178 της 12.7.1994, σ. 43.

[10] Ειδική έκθεση αριθ. 10/2001 σχετικά με το δημοσιονομικό έλεγχο των διαρθρωτικών ταμείων, κανονισμοί (ΕΚ)αριθ. 2064/97 και 1681/94 – ΕΕ C 314 της 8.11.2001.

[11] Γερμανία, Ισπανία, Γαλλία, Ιταλία, Ηνωμένο Βασίλειο και Πορτογαλία.

[12] Στο πλαίσιο της απαλλαγής 2000 (COM (2002)696, σημείο 71), η Επιτροπή ανέλαβε την υποχρέωση να πραγματοποιήσει τους ελέγχους αυτούς .

[13] Γερμανία, Ισπανία, Γαλλία, Ελλάδα, Ιταλία, Ηνωμένο Βασίλειο και Βαλονία-Βέλγιο. Σε δύο περιπτώσεις (Λουξεμβούργο και Φλαμανδική κοινότητα του Βελγίου) η Επιτροπή διαπίστωσε ότι δεν είχε θεσπισθεί κανένα σύστημα κοινοποίησης παρατυπιών.

[14] Αυστρία, Δανία, Φινλανδία, Ιρλανδία, Κάτω Χώρες, Πορτογαλία, Σουηδία.

[15] « Εξέταση των συστημάτων και διαδικασιών κοινοποίησης και παρακολούθησης των παρατυπιών στο πλαίσιο των Διαρθρωτικών Ταμείων » (Έγγραφο εργασίας των υπηρεσιών της Επιτροπής της 19.12.2003).

[16] Ανακοίνωση της Επιτροπής της 3.12.2002 (COM (2002) 671 τελικό) «Βελτίωση της είσπραξης των απαιτήσεων της Κοινότητας που προκύπτουν από την άμεση και επιμερισμένη διαχείριση των κοινοτικών δαπανών ».

[17] Ανακοίνωση της Επιτροπής της 7.11.2001 σχετικά με τη θωράκιση της νομοθεσίας και της διαχείρισης των συμβάσεων κατά της απάτης - έγγραφο SEC (2001) 2029 τελικό.

[18] ΕΕ C 247 της 15.10.2003.

[19] ΕΕ L 82 – 22.03.1997, σ.1.

[20] Σύμβαση της 26.07.1995 (ΕΕ C 316 της 27.11.1995). Βλέπε την έκθεση της προσωρινής επιτροπής που προβλέπεται από το άρθρο 3 της συμφωνίας για την προσωρινή εφαρμογή της Σύμβασης ΤΣΠ (έγγραφο αριθ. 7361/04 της 12.03. 2004).

[21] Αυστρία, Γερμανία, Δανία, Ισπανία, Φινλανδία, Γαλλία, Ελλάδα, Ιρλανδία, Ιταλία, Λουξεμβούργο, Κάτω Χώρες, Πορτογαλία, Σουηδία, Ηνωμένο Βασίλειο.

[22] Πράξη του Συμβουλίου της 8.5.2003 για την κατάρτιση του πρωτοκόλλου το οποίο τροποποιεί τη Σύμβαση σχετικά με τη χρήση της πληροφορικής στον τελωνειακό τομέα όσον αφορά τη δημιουργία αρχείου φακέλων τελωνειακών ερευνών (ΕΕ C 139 της 13.06.2003).

[23] Απόφαση του Συμβουλίου 2001/923 ΕΚ της 17.12.2001 για τη θέσπιση προγράμματος δράσης στον τομέα των ανταλλαγών, της συνδρομής και της κατάρτισης για την προστασία του ευρώ από την παραχάραξη και την κιβδηλεία (ΕΕ L 339 της 21.12.2001).

[24] Κανονισμός (ΕΚ) αριθ. 1338/2001 του Συμβουλίου της 28.6.2001 (ΕΕ L 181 της 4.7.2001) και Απόφασης Πλαίσιο του Συμβουλίου της 29ης Μαΐου 2000 , για ενίσχυση της προστασίας από την παραχάραξη ενόψει της εισαγωγής του ευρώ με την επιβολή ποινών και άλλων κυρώσεων (ΕΕ L 140 της 14.6.2000).

[25] Έκθεση βασισμένη στο άρθρο 11 της Απόφασης Πλαισίου της 29.5.2000 (COM (2003)532 τελικό, της 3.9.2003).

[26] Αποφάσεις του Συμβουλίου 2003/861 και 2003/862 της 08.12.2003 σχετικά με την ανάλυση και τη συνεργασία όσον αφορά τα κίβδηλα κέρματα ευρώ (ΕΕ L 325, της 12.12.2003).

[27] COM (2003) 278 τελικό.

[28] Απόφαση αριθ. 804/2004/ΕΚ του Ευρωπαϊκού Κοινοβουλίου και του Συμβουλίου της 21.4.2004 για τη θέσπιση προγράμματος κοινοτικής δράσης για την προώθηση ενεργειών στον τομέα της προστασίας των οικονομικών συμφερόντων της Κοινότητας (ΕΕ, L 143 της 30.4.2004).

[29] Απόφαση της Επιτροπής αριθ. 1999/352/ΕΚ, ΕΚΑΧ, Euratom της 28.4.1999 για την ίδρυση της Υπηρεσίας, κανονισμοί (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και (Euratom) αριθ.1074/1999 του Συμβουλίου, διοργανική συμφωνία σχετικά με τις εσωτερικές έρευνες που πραγματοποιούνται από την Υπηρεσία και υπόδειγμα απόφασης (ΕΕ L136 της 31.5.1999).

[30] COM (2003) 154 τελικό της 2.4.2003.

[31] Ψήφισμα της 13.3.2003 για την προστασία των οικονομικών συμφερόντων της Κοινότητας και την καταπολέμηση της απάτης – ετήσια έκθεση 2001.Ψήφισμα της 8.4.2003 για τη χορήγηση απαλλαγής για το 2001 και Ψήφισμα της 4.12.2003 για την έκθεση της Επιτροπής σχετικά με την αξιολόγηση των δραστηριοτήτων της Ευρωπαϊκής Υπηρεσίας Καταπολέμησης της Απάτης.

[32] Γνωμοδότηση αριθ. 2/03 που συνοδεύει την έκθεση της Επιτροπής «αξιολόγηση των δραστηριοτήτων της ευρωπαϊκής υπηρεσίας καταπολέμησης της (OLAF) » της 18.6. 2003.

[33] Έγγρ. 16280 / 03 FIN 644.

[34] SEC (2003) 871.

[35] Έκθεση της Επιτροπής για την εκπλήρωση της εντολής για μεταρρύθμιση και μέτρα που πρόκειται να υλοποιηθούν το 2004(COM (2004)93τελικό).

[36] COM (2003) 721 τελικό.

[37] Υπηρεσία ερευνών και πειθαρχικών κυρώσεων της Επιτροπής.

[38] COM (2000) 608.

[39] COM (2001) 715.

[40] COM (2003) 128 : Η έκθεση για τη συνέχεια που δόθηκε στην Πράσινη Βίβλο και το σύνολο των απαντήσεων που παραλήφθηκαν έχουν καταχωρηθεί στο Διαδίκτυο (http://europa.eu.int/comm/anti_fraud/green_paper/suivi/suivi_fr.pdf).

[41] COM (2003)154.

[42] ΕΕ C 169 της 18.7.2003.

[43] COM (2003)548.

[44] Απόφαση του Συμβουλίου της 6.12.2001 (ΕΕ C 362 της 18.12.2001).

[45] Απόφαση του Συμβουλίου αριθ. 2002/187/JAI της 28.2.2002 (ΕΕ L 63 της 06.03.2002).

[46] Η απόφαση του Συμβουλίου αναφέρει στην αιτιολογική σκέψη 8 ότι «οι αρμοδιότητες της Eurojust ισχύουν με την επιφύλαξη των αρμοδιοτήτων της Κοινότητας σε θέματα προστασίας των οικονομικών συμφερόντων».

[i] Zητήθηκε από τα κράτη μέλη, στην περίπτωση που ορισμένοι υπάλληλοι ασκούσαν πολλά είδη ελέγχου (εκ των προτέρων, εκ των υστέρων ή/και κατά της απάτης), να υπολογίσουν τον αριθμό των υπαλλήλων με βάση την εκτίμηση της σχετικής διάρκειας του κάθε είδους ελέγχου που πραγματοποιείται από το αντίστοιχο προσωπικό.

Ομοίως, εάν ορισμένοι υπάλληλοι ήταν αρμόδιοι για τη διενέργεια ελέγχων σε πολλά ταμεία, ζητήθηκε από τα κράτη μέλη να υπολογίσουν τον αριθμό των υπαλλήλων βάσει εκτίμησης της σχετικής διάρκειας των ελέγχων που διενεργήθηκαν από κάθε μέλος του προσωπικού σε κάθε τομέα.

Στην περίπτωση που ορισμένες αποστολές ελέγχου είχαν ανατεθεί σε εξωτερικές (ιδιωτικές) υπηρεσίες ή οργανισμούς, ζητήθηκε από τα κράτη μέλη να περιλάβουν το δυναμικό που χρησιμοποιήθηκε από τις εν λόγω υπηρεσίες ή οργανισμούς για την εκτέλεση των εν λόγω αποστολών στα αριθμητικά στοιχεία που υπέβαλαν.

Έχει γίνει στρογγυλοποίηση των αριθμητικών στοιχείων προς τον πλησιέστερο ακέραιο αριθμό. Για το ομιλία αυτό ενδέχεται να υπάρχουν διαφορές στη στήλη που αφορά τα συνολικά στοιχεία μεταξύ των πραγματικών και των στρογγυλοποιημένων αριθμών.

[ii] Ως «εκ των προτέρων» έλεγχοι νοούνται:

- Για τα Διαρθρωτικά Ταμεία, οι έλεγχοι και επαληθεύσεις έργων ή ενεργειών που έχουν πραγματοποιηθεί στα διάφορα επίπεδα (αρχή διαχείρισης, αρχή πληρωμής, εξουσιοδοτημένες ή ενδιάμεσες αρχές, τελικοί δικαιούχοι) για την επαλήθευση των παραδοτέων προϊόντων και υπηρεσιών που συγχρηματοδοτούνται και το αληθές της δηλούμενης δαπάνης (έλεγχοι παρασχεθεισών υπηρεσιών) όπως προβλέπονται στα άρθρα 4 και 9 (παράγραφοι 2, 3 και 4) του κανονισμού αριθ. 438/2001·

- για το Ταμείο συνοχής, οι έλεγχοι που πραγματοποιούνται στα διάφορα επίπεδα (οργανισμοί υλοποίησης, αρχή διαχείρισης, αρχή πληρωμής, ενδιάμεσοι οργανισμοί) προκειμένου να επαληθευθεί η πραγματοποίηση της αιτηθείσας δαπάνης και η εκτέλεση του έργου, από τη φάση της ανάθεσης έως την έναρξη λειτουργίας της επένδυσης, σύμφωνα με τα άρθρα 4 και 8 (παράγραφοι 2, 3 και 4) του κανονισμού αριθ.1386/2002.

- Κατά την έννοια της παρούσας έκθεσης, ως έλεγχοι «εκ των υστέρων» νοούνται:

- για τα Διαρθρωτικά Ταμεία, οι «δειγματοληπτικοί έλεγχοι» που καλύπτουν τουλάχιστον το 5% της συνολικής επιλέξιμης δαπάνης και προβλέπονται από το άρθρο 3 του κανονισμού (ΕΚ) αριθ. 2064/97 (για την περίοδο προγραμματισμού 1994-1999) και από το άρθρο 10 του κανονισμού (ΕΚ) αριθ. 438/2001(για την περίοδο προγραμματισμού 2000-2006)·

- για το Ταμείο συνοχής, οι «δειγματοληπτικοί έλεγχοι» καλύπτουν τουλάχιστον το 15% των συνολικών επιλέξιμων δαπανών, προβλέπονται από το άρθρο 9 του κανονισμού (ΕΚ) αριθ. 1386/2002 και έχουν στόχο την επαλήθευση της αποτελεσματικότητας των συστημάτων διαχείρισης και ελέγχου και των δηλώσεων δαπανών των έργων.

Ως έρευνες κατά της απάτης νοούνται όλες οι έρευνες που διεξάγονται μετά από υπόνοιες για απάτη.

[iii] Ζητήθηκε από τα κράτη μέλη που έχουν τη σχετική δυνατότητα να περιλάβουν επίσης το προσωπικό των υπηρεσιών ποινικής δίωξης (αστυνομία, δικαστικές αρχές) που διατέθηκε για το είδος αυτό ερευνών.

[iv] Εκ των οποίων 4 υπάλληλοι της Κοινότητας της Φλάνδρας, 95 της περιφέρειας Βαλονίας, 6 της περιφέρειας Bruxelles-Capitale (εκ των οποίων 0,42 για την περίοδο προγραμματισμού 94-99).

[v] Εκ των οποίων 5 υπάλληλοι της φλαμανδικής κοινότητας, 2 της περιφέρειας Βαλονίας, 1,4 της περιφέρειας Bruxelles-Capitale (εκ των οποίων 0,4 για την περίοδο προγραμματισμού 94-99).

[vi] Περιλαμβάνονται στις δύο πρώτες στήλες.

[vii] Η Γερμανία επιθυμεί να επισημάνει ότι λόγω των πολυάριθμων μέτρων και αρμόδιων υπηρεσιών, ο αριθμός των υπαλλήλων που διεξάγουν τους ελέγχους είναι μεγάλος. Για το ομιλία αυτό δύναται μόνο να προβεί σε εκτίμηση.

[viii] Λαμβανομένης υπόψη της διασταύρωσης, το 2003, των στοιχείων των εκ των υστέρων ελέγχων που αφορούν τις περιόδους στο πλαίσιο ενίσχυσης, 1994-1999 και 2000-2006, τα δεδομένα για τους ανεξάρτητους οργανισμούς βασίζονται σε εκτίμηση του χρόνου που έχει διατεθεί από το προσωπικό στις διάφορες περιόδους στο πλαίσιο ενίσχυσης κατά την περίοδο που καλύπτει η έκθεση.

[ix] Είναι αδύνατο να παρασχεθούν πληροφορίες για τον αριθμό των ατόμων που απασχολούνται στον τομέα των δικαστικών ερευνών στο πλαίσιο μιας ποινικής αρχής. Τα άτομα αυτά είναι αρμόδια για μεγάλο αριθμό υποθέσεων που δεν περιορίζονται σε γενικές γραμμές στον συγκεκριμένο τομέα

[x] Ορισμένα όργανα με τα οποία οι ισπανικές αρχές πραγματοποίησαν διαβουλεύσεις δεν υπέβαλαν πλήρεις πληροφορίες σχετικά με το δυναμικό. Δεν κοινοποιήθηκε κανένα στοιχείο σχετικά με το αστυνομικό και δικαστικό προσωπικό. Για το ομιλία αυτό δεν συμπληρώθηκε η στήλη των υπαλλήλων κατά της απάτης, αλλά τα διαθέσιμα στοιχεία προστέθηκαν σε εκείνα των δύο πρώτων στηλών.

[xi] Η Γαλλία υπογραμμίζει ότι οι στατιστικές αυτές δεν είναι αξιόπιστες γεγονός που εξηγεί την επιφυλακτικότητα στην κοινοποίησή της

[xii] Για την Ιταλία, τα κοινοποιηθέντα στοιχεία αφορούν τις περιόδους προγραμματισμού 1988/1993, 1994/1999, 2000/2006, για τις διοικητικές αρχές που απάντησαν στο ερωτηματολόγιο.

[xiii] Εκτός Intereg και πρώην στόχο 3β

[xiv] Λόγω του αποκεντρωμένου χαρακτήρα των σχετικών προγραμμάτων, δεν είναι γνωστός σε κάθε υπουργείο ο αριθμός των υπαλλήλων που συμμετέχουν ενεργά στις δραστηριότητες ελέγχου.

[xv] Επειδή τα στοιχεία που κοινοποιήθηκαν από τις Κάτω Χώρες παρουσίαζαν σημαντικά κενά στον τομέα του ΕΤΠΑ, δεν έχει υπολογισθεί το ποσό προς έλεγχο ανά υπάλληλο προκειμένου να είναι πιο αξιόπιστο το συνολικό αποτέλεσμα

[xvi] Στην Αυστρία δεν υπάρχουν υπάλληλοι ή υπηρεσίες που έχουν αναλάβει ειδικά την καταπολέμηση της απάτης

[xvii] Στον αριθμό αυτό περιλαμβάνονται 195 υπάλληλοι της PJ, 18 υπάλληλοι της DCIAP και τέλος, 31 υπάλληλοι της DIAP. Οι εν λόγω υπάλληλοι είναι επιφορτισμένοι με τις έρευνες κατά της απάτης σε όλους τους τομείς (ΕΤΠΑ, ΕΚΤ, ΕΓΤΠΕ-τμήμα εγγυήσεων, ΧΜΠΑ και Ταμείο Συνοχής).

[xviii] . Για τη Φινλανδία, τα δεδομένα δεν περιλαμβάνουν τα αριθμητικά στοιχεία που αφορούν τη χρησιμοποίηση των ανθρώπινων πόρων της αστυνομίας

[xix] Εκ των οποίων 5 υπάλληλοι της περιφέρειας Åland

[xx] Εκ των οποίων 3 υπάλληλοι της υπηρεσίας ελέγχου της περιφερειακής κυβέρνησης Åland (δύο ελεγκτές διοίκησης και ένας εσωτερικός ελεγκτής).

[xxi] Σύμφωνα με τη δήλωση του υπουργείου εσωτερικών, η συμμετοχή των εισαγγελέων αντιπροσωπεύει 0,1 άτομο/ετησίως. Ο εν λόγω αριθμός δεν μπορεί να κατανεμηθεί ανά ταμείο και καλύπτει το σύνολο των ταμείων. Σύμφωνα με την δήλωση του υπουργείου εσωτερικών της Φινλανδίας, η συμμετοχή της αστυνομίας αντιπροσωπεύει 1,5 άτομο/ετησίως για το σύνολο των ταμείων και ο αριθμός αυτός δεν μπορεί να κατανεμηθεί ανά ταμείο. Για την περιφέρεια Åland, ο αριθμός των υπαλλήλων υπολογίστηκε λαμβάνοντας υπόψη τους υπαλλήλους που έχουν διατεθεί για τα δύο πρώτα είδη ελέγχων

[xxii] Όλες οι έρευνες στον ποινικό τομέα που αφορούν τα Διαρθρωτικά Ταμεία διενεργούνται από την ΕΒΜ. Συνολικά έχουν αποσπασθεί 6 υπάλληλοι ετησίως για τις έρευνες σχετικά με τις απάτες και τις κοινοτικές επιχορηγήσεις, εκ των οποίων 2 εισαγγελείς, 2 αστυνομικοί και 2 ορκωτοί λογιστές. Δεν είναι δυνατόν να αναφερθεί η κατανομή του φόρτου εργασίας ανά ταμείο. Μεταξύ των τεσσάρων ταμείων έχει διατεθεί ισομερώς 1,5 άτομο/έτος

[xxiii] Το Ηνωμένο Βασίλειο επισημαίνει ότι 32 υπάλληλοι για τους εκ των προτέρων ελέγχους, 19 υπάλληλοι για τους εκ των υστέρων ελέγχους, και 8 υπάλληλοι για τις έρευνες κατά της απάτης, δηλαδή συνολικά 59 υπάλληλοι, εργάζονται για όλα τα ταμεία, κυρίως στις αποκεντρωμένες διοικητικές αρχές. Οι υπάλληλοι αυτοί έχουν υπολογισθεί μεταξύ αυτ